hotchpotch/miracl-hf-unified huggingface dataset:
పారగమ్యత
పారగమ్యత ద్రవాల ప్రసారం యొక్క సామర్ధ్యానికి కొలత. ఫ్లూయిడ్ మెకానిక్స్ మరియు భూశాస్త్రము యొక్క వ్యాప్తిలో చెమర్చే పదార్ధం అంటే రాళ్ళు మరియు దృఢీచవనం కాని పదార్థం గుండా ద్రవాలు ప్రసారం చేయగలిగే సామర్థ్యానికి కొలత.
రాళ్ళలో ద్రవాలు లేక వాయువులు ప్రవహించే సామర్ధ్యానికి సూచిక. ఎక్కువ పారగమ్యత రాళ్ళు ద్వారా ద్రవాలను వేగంగా తరలించడానికి అనుమతిస్తుంది. పారగమ్యత రాయి యొక్క ఒత్తిడిచే ప్రభావితమవుతుంది, దీని కొలత డార్సీ (హెన్రీ డార్సీ) పేరు మీద పెట్టబడింది. ఇసుక రాళ్ళ పారగమ్యత 1 నుండి 50000 మిల్లీడార్సీ వరకు ఉంటుంది. సాధారణంగా పారగమ్యత పది నుండి వంద మిల్లీడార్సీ మధ్య ఉంటుంది. ఒక రాయి 25% పోరొసిటీ మరియు 1 మిల్లీడార్సీ ఉంటే గణనీయమైన నీటిప్రవాహం ఉండదు. ఇటువంటి గట్టి శిలలను కృత్తిమంగా స్టిమ్యులేట్ చేసి ద్రవాలు ప్రవహించేతట్లు పారగమ్యత సృశ్తిస్తారు. 
దీని S.I. కొలమానం, ఆచరణాత్మక కొలమానం డార్సీ లేదా మరీ సాధారణంగా మిల్లీ డార్సీ. ఫ్రెంచ్ ఇంజనీర్ గౌరవార్ధం ఆ పేరు వచ్చింది, ఇతను మొదటగా త్రాగు నీటి సరఫరా కోసం ఇసుక ఫిల్టర్ల ద్వారా నీటిని ప్రవహింపచేయడాన్ని ఇసుక రాళ్ళ పారగమ్యత విలువల ద్వారా వివరించాడు. 
దీనిని ముఖ్యంగా హైడ్రోకర్బన్లలో, నూనెలలో, జలాశయాలలో మరియు భూగర్భ జలాలలో ప్రవాహ లక్షణాలు చెప్పుటకు ఉపయొగిస్తారు.
పారగమ్యత డార్సీ నియమము యొక్క యుక్త, స్థిర భాగం. ఇది ప్రవాహ రేటుకి మరియు ద్రవం యొక్క భౌతిక లక్షణాలకి సంబంధించింది.
అందువలన : formula_2 
ఇక్కడ,
సహజంగా దొరికే పదార్ధాలలో పారగమ్యత విలువల పరిణామం పెద్ద పరిధిలో ఉంటుంది. 
పోరస్ మాధ్యమం నుండి ద్రవం యొక్క ప్రవాహం హైడ్రాలిక్ వాహకత అంటారు. పారగమ్యత ఇందులో ఒక భాగం. ఈ లక్షణం కేవలం పోరస్ మీడియానికి మాత్రమే, ద్రవానికి కాదు. భూగర్భ వ్యవస్థ యొక్క హైడ్రాలిక్ వాహకత విలువ తెలిస్తే పారగమ్యత విలువ కింద ఉన్న సూత్రం ద్వారా కనుక్కోవచ్చు.
పారగమ్యత సాధారణంగా ప్రయోగశాలలో స్థిరమైన స్థితిలో డార్సీ నియమం ద్వారా లెక్కిస్తారు లేదా ఆమోద ఉద్భవించిన సూత్రాల యొక్క అంచనా ద్వారా లెక్కిస్తారు. 
పైపులో ప్రవాహం ఆధారంగా పారగమ్యత హైగెన్ – పైసుల్ సమీకరణం ఆధారంగా, పైపులోని జిగట ప్రవాహం ద్వారా పారగమ్యత ఈ విధంగా లెక్కించవచ్చు. 
వీటి నిబంధనలలో పారగమ్యత విలువ ఇంటెన్సివ్ లక్షణం మాత్రమే. 
కొన్నిసార్లు వాయువుల యొక్క పారగమ్యత, ద్రవాల యొక్క పారగమ్యతకు భిన్నంగా ఉంటుంది. ఒక తేడా ఇంటర-ఫేస్ వద్ద వాయువు యొక్క స్లిప్పెజ్ కు ఆపాదించవచ్చు. ఉదాహరణకు ఇసుక మరియు గువ్వల ద్వారా పారగమ్యత యొక్క కొలత నీటి కోసం మధ్య నుంచి విలువలు కుదిర్చింది. 
దిశాత్మక మాధ్యమం యొక్క పారగమ్యత కోసం టెన్సర్ పారగమ్యత అవసరం. ఒత్తిడి మూడు దిశలలో అన్వయించవచ్చు. ప్రతి దశలో పారగమ్యత విలువ లెక్కించడం ద్వారా 3 * 3 టెన్సర్ కు దారి తీస్తుంది.
రేపల్లె రైల్వే స్టేషను
రేపల్లె రైల్వే స్టేషను ఆంధ్ర ప్రదేశ్ లో రేపల్లె పట్టణంలో ఉన్న ఒక రైల్వే స్టేషన్ . ఇది భారతీయ రైల్వేలు యొక్క దక్షిణ మధ్య రైల్వే జోన్ కింద నిర్వహించబడుతుంది మరియు గుంటూరు-రేపల్లె రైలు మార్గము లోని తెనాలి-రేపల్లె (శాఖ లైన్) బ్రాంచి మార్గము మీద ఉంది. ఇది దేశంలో 2666వ రద్దీగా ఉండే స్టేషను.
గుంటూరు-రేపల్లె బ్రాడ్ గేజ్ విభాగం 1916 సంవత్సరంలో ప్రారంభించబడింది. రేపల్లె రైల్వే స్టేషన్, 1916 సంవత్సరంలో తెనాలి రైల్వే స్టేషన్ కలుపుతూ ప్రారంభించబడింది. ఆ సమయంలో మద్రాస్ మరియు దక్షిణ మరాఠా రైల్వే నకు స్వంతం అయి ఉంది. ఇది రేపల్లె , నిజాంపట్నం మరియు అవనిగడ్డ నివసించే ప్రజలకు సేవలు అందిస్తోంది.
న్యూ లైన్ సర్వేలు 2012-13 సం.లో నిజాంపట్నం ద్వారా మచిలీపట్నం-రేపల్లె రైలు మార్గము తీసుకోవాల్సి ఉన్నది.
ముదిగొండ వీరభద్రశాస్త్రి
ముదిగొండ వీరభద్రశాస్త్రి తెలుగు విశ్వవిద్యాలయంలోని కొమర్రాజు వెంకట లక్ష్మణరావు విజ్ఞాన సర్వస్వకేంద్రానికి డైరెక్టరుగా పనిచేశాడు.
డార్సీ సూత్రం
డార్సీ సూత్రం (ఆంగ్లం: Darcy's law) భౌతిక శాస్త్రానికి సంబంధించిన మూలసూత్రం. దీనిని హెన్రీ డార్సీ (Henry Darcy) ప్రయోగాత్మకంగా సూత్రీకరించాడు.
పోరస్ మాధ్యమం ద్వారా ద్రవ ప్రవాహమును వివరించే ఒక నియమిత సమీకరణం.సూత్రమును ఇసుక పడకలు ద్వారా నీటి ప్రవాహాన్ని ప్రయోగాల ఫలితాల ఆధారంగా హెన్రీ డార్సీ రూపొందించారు.డార్సీసూత్రమును ఎర్త్ సైన్సెస్ లో ఉపయోగిస్తారుమరియు ద్రవ పారగమ్యత యొక్క శాస్త్రీయ ఆధారమును ఏర్పరుస్తుంది.
స్థిర ఎత్తులో డార్సీ సూత్రంపోరస్ మాధ్యమం ద్వారా తక్షణ ఉత్సర్గ రేటు , ద్రవం ఘనీభవించి మరియు ఇచ్చిన దూరంలోని ఒత్తిడి డ్రాప్ మధ్య సాధారణ అనులోమ సంబంధం.
ఇక్కడ Q - మొత్తం డిచ్ఛార్జ్
"formula_2"- మీడియం అంతర్గత పారగమ్యత
ద్రవం అధిక ఒత్తిడి నుండి తక్కువ ఒత్తిడి సరఫరాలవలనప్రతికూల(‘-‘) సైన్ అవసరమైఉంది.ఒత్తిడి లో మార్పు ప్రతికూల ఉంటే (pa > pb ), అప్పుడు ప్రవాహం సానుకూల 'x' దిశలో ఉంటుంది.సమీకరణమును రెండు వైపులప్రాంతం ద్వారా విభజన మరియు సాధారణ గుర్తులను ఉపయోగించి.
ఇక్కడ formula_4 - పీడన ప్రవణత వెక్టార్
ఇక్కడ v - ద్రవం వేగం
డార్సీ సూత్రం విలక్షణముగా జలమయస్తరాలలో, ప్రదర్శనలలో ప్రవహించే జలాల అనేక తెలిసిన లక్షణాల సారాంశాన్నిఇచ్చే ఒక సాధారణ గణిత ప్రకటన.
. దూరం వరకు ఎటువంటి పీడన ప్రవణత ఉందనుకోండిఅప్పుడుఏ ప్రవాహం ఏర్పడధు.
. పీడన ప్రవణత ఉంటే, ప్రవాహం అధిక ఒత్తిడి నుండి తక్కువ ఒత్తిడి వైపు జరుగుతుంది
. ఎక్కువ పీడన ప్రవణత ఉంటె ఎక్కువ ఉత్సర్గ రేటుఉంటుంది.
. అదే పీడన ప్రవణత రెండు రకాలు ఉన్నప్పటికీ ద్రవం ఉత్సర్గ రేటు తరచుగా భిన్నంగా ఉంటుంది.
సాధారణంగా ఒకటి కంటే తక్కువ రేనాల్డ్స్ సంఖ్యతో ఏ ప్రవాహం స్పష్టంగా అమరుట, మరియు అది డార్సీ సూత్రంవర్తిస్తుఉంది.
ఇక్కడ 
"d" - పోరస్ మీడియా ప్రతినిధి ధాన్యం వ్యాసం
స్థిర ఫ్లోలో : formula_7,
ఇక్కడ :formula_8 - i దిశలో వేగం
ఇక్కడ formula_11 - సారంధ్రత 
ఇది N దిశలో పరిమాణ ఫ్లక్స్ సాంద్రత కోసం డార్సీసూత్రం ఇస్తుంది.
సమదైశిక పోరస్ మీడియా లో పారగమ్యత టెన్సర్ ఆఫ్-వికర్ణ అంశాలు సున్నా formula_15 మరియు formula_16 వికర్ణంగా అంశాలు ఒకేలా ఉంటాయి మరియు సాధారణ రూపం పొందవచ్చు
లాప్లాస్ సమీకరణం
గణితశాస్త్రంలో, లాప్లాస్‌యొక్క సమీకరణం రెండో ఆర్డర్ పాక్షిక అవకలన సమీకరణం. మొదట దాని లక్షణాలను అధ్యయనం చేసిన పియర్-సైమన్ లాప్లాస్ (Pierre-Simon Laplace) పేరు వీటికి పెట్టబడింది.
ఇక్కడ ∆ = ∇ లాప్లాస్ఆపరేటర్ మరియు φ స్కేలార్ ఫన్క్షన్.
లాప్లాస్ సమీకరణం మరియు పాయిజన్ సమీకరణం దీర్ఘవృత్తాకార పాక్షిక అవకలన సమీకరణాల అత్యంత సాధారణ ఉదాహరణలు. లాప్లాస్సమీకరణం పరిష్కారాల యొక్క సాధారణ సిద్ధాంతం సంభావ్య సిద్ధాంతం అంటారు. లాప్లాస్ సమీకరణానికి కొన్ని పరిష్కారాలు హార్మోనిక్ఫంక్షన్. వీటిని కచ్చితంగా విద్యుత్ గురుత్వాకర్షణ మరియు ద్రవం శక్మం ప్రవర్తన వివరించడానికి ఉపయోగించవచ్చు ఎందుకంటే విజ్ఞానశాస్త్రం యొక్క అనేక రంగాలలో, విద్యుదయస్కాంతత్వం, ఖగోళశాస్త్రం, మరియు ద్రవడైనమిక్స్రంగాలలో ఇవి ముఖ్యమైనవి. వేడి ప్రసరణ యొక్క అధ్యయనంలో, లాప్లాస్ మీకరణం స్థిరమైన వేడి సమీకరణం ఉంది.
మూడుకోణాలలో
1) కార్టీసియన్ అక్షాంశాలలో
2) స్థూపాకార అక్షాంశాలలో
3) గోళాకార అక్షాంశాలలో
4) కర్వ్ లీనియరు అక్షాంశాలలో
లేదా
ఖాళీప్రదేశంలో ఏ ఎలెక్ట్రో సంభావ్య లాప్లాస్‌ సమీకరణం అయినా సున్నాకు సమానంగా ఉండాలి. విద్యుత్‌పొటాన్షియలో ఒక్క ప్రవణతతో విద్యుత్‌ క్షేత్ర విలువ తెలుసును.
ఆవేశసాంద్రత మరియు విద్యుత్ పొటన్షియల్ సబంధించినపాయిజన్‌యొక్క సమీకరణం పొందటానికి విద్యుత్ క్షేత్ర విభేదం తీసుకోవాలి.
ఖాళీస్థలంలో (ρ = 0) పాయిజన్ సమీకరణం లాప్లాస్‌ సమీకరణంగా మార్చబడింది.
చెలియలి కట్ట
విశ్వనాథ సత్యనారాయణ 1935లో వ్రాసిన నవల. చలం వ్రాసిన మైదానం నవలను ఖండిస్తూ రాసిన నవలగా ఇది తెలుగు సాహిత్యంలో ప్రసిద్ధి చెందింది. మొట్టమొదట ఇది ఆంధ్రపత్రికలో ధారావాహికగా వెలువడింది. ఆపైన దాదాపుగా 12 ముద్రణలు పొంది ప్రాచుర్యమైనది.
చలం స్త్రీ స్వేచ్ఛకు అనుకూలంగా, సమాజం వ్యక్తుల జీవితాలపై చేసే కట్టుబాట్లకు వ్యతిరేకంగా రాసిన నవల మైదానం చాలా సంచలనం సృష్టించింది. మైదానం నవలను చలం 1925లో రాశారు. ఆ నవలలో భావాలు విశృంఖలతకు దారితీస్తాయంటూ కొందరు సంప్రదాయానుకూలురు ఆక్షేపించారు. అయితే కట్టుబాటు లేని స్వేచ్ఛ ప్రమాదకరమని అది వ్యక్తినీ, సంఘాన్నీ పతనం వైపుకు నడిపిస్తుందని విశ్వనాథ సత్యనారాయణ వ్రాసిన ఈ చెలియలి కట్ట నవల మైదానాన్ని ఖండిస్తూ రాసిందనే భావిస్తూంటారు. మైదానం వెలువడ్డ పది సంవత్సరాలకు విశ్వనాథ సత్యనారాయణ చెలియలికట్ట వెలుగుచూసింది.
నవలను విశ్వనాథ సత్యనారాయణ 1935లో రచించారు. దీన్ని ఆయన ఆశువుగా చెప్తూండగా విశ్వనాథ సత్యనారాయణ పెద్ద అల్లుడు గుంటూరు సుబ్బారావు లిపిబద్ధం చేశారు. ఆపైన 1935లోనే ఆంధ్రపత్రికలో ధారావాహికగా వెలువడి సంచలనం సృష్టించింది. తర్వాత పుస్తకరూపంలో ప్రచురితమై 2015 వరకూ దాదాపుగా 12 ముద్రణలు పొందింది.
నవలను విశ్వనాథ సత్యనారాయణ చలం రాసిన మైదానం నవలకు వ్యతిరేకంగా వ్రాశారని పలువురు పేర్కొన్నారు. మైదానం నవలలో అమీర్-రాజేశ్వరి జంటలాగానే రత్నావళి-రంగడు జంటను ఏర్పరిచి వారి ద్వారా చివరకు మైదానంలో ప్రతిపాదించిన విలువలు మన సమాజానికి పనికిరావని చెప్పించారంటూ సాహిత్య విమర్శకులు భావించారు. పిక్చర్ ఆఫ్ డోరియన్ గ్రే నవలలో తనకన్నా తక్కువ జ్ఞానం ఉన్నవారిని తమ వాక్చాతుర్యంతో తన మార్గానికి ఒప్పించి, తన మార్గానికి మళ్లించి, చివరికి ఆ వ్యక్తి జీవితం భ్రష్టమైనాకా తన అసహాయతను ప్రకటించడమనే కథాసంవిధానాన్ని కొంతవరకూ ఈ నవలకు విశ్వనాథ అనుసరించివుంటారని పోలాప్రగడ సత్యనారాయణమూర్తి భావించారు.
ఓకే బంగారం
ఓకే బంగారం మణిరత్నం దర్శకత్వంలో దుల్కర్ సల్మాన్, నిత్యామీనన్ నటించగా 2015 ఏప్రిల్ 17న విడుదలైన తెలుగు అనువాద చిత్రం. తమిళ చిత్రం ఓ కథల్ కణ్మణి చిత్రం దీనికి మాతృక. తెలుగులో ఇది డబ్బింగ్ చిత్రం.
హైదరాబాదు కుర్రాడు ఆదిత్య కంటమనేని అలియాస్ ఆది (దుల్కర్ సల్మాన్) ఉద్యోగ నిమిత్తం ముంబయ్ వెళతాడు. అక్కడ తన అన్నయ్య స్నేహుతులు గణపతి (ప్రకాష్ రాజ్) మరియు భవాని (లీలా శాంసన్) ఇంటిలో పేయింగ్ గెస్ట్ గా ఆశ్రయం పొందుతాడు. రైల్వే స్టేషన్లోళ్ చూసిన తారా (నిత్యా మీనన్) అనే అమ్మాయితో పరిచయం పెంచుకుని స్నేహితులుగా మారుతారు. ఇద్దరూ కలిసి సహజీవనం చేయాలని నిర్ణయించుకుంటారు. తమ తమ కెరీర్ లో ఉన్నత స్థితులను చేరడానికి ఆది అమెరికాకి మరియు తారా ఫ్రాన్స్ కి వెళ్ళాలని నిర్ణయించుకుంటారు. సహజీవనంతో మొదలైన వీరి ప్రయాణం పెళ్ళి వరకు వెళ్ళిందా లేదా అనేది మిగిలిన కథ .సినిమా సానుకూల సమీక్షల నడుమ విడుదలైంది. గ్రేట్ ఆంధ్రా పత్రికలో "సూపర్‌ బంగారం!" అన్న బోటంలైనుతో సినిమాకు 3.25/5 రేటింగ్‌ ఇస్తూ సమీక్షించారు. "లవ్‌ స్టోరీస్‌ చూడ్డం ఇష్టమైతే కనుక దీనిని అస్సలు మిస్‌ కాకండి. మణిరత్నం తీసిన అద్భుతాల అంతటి స్థాయిలో లేకపోవచ్చు కానీ ఈమధ్య వస్తున్న ప్రేమకథల మధ్య ఇది ఖచ్చితంగా టాప్‌ క్లాస్‌ అనిపించుకుంటుంది." అంటూ ఆ సమీక్ష ముగించారు. పల్లీబటానీ వెబ్సైట్ వారు 3.25 స్టార్ల రేటింగు ఇచ్చారు. "ప్రేమ కథా చిత్రాలు ఇష్టపడటానికి వయసుకి సంబంధం లేదు. అందుకే యూత్ ఫుల్ ఎంటర్ టైనర్ అని చెప్పలేం. అయితే ప్రేమికులు... తమను తాము చూసుకునే అవకాశం కలుగుతుంది కాబట్టి బాగా కనెక్ట్ అవుతారు. మణి కూడా వారినే టార్గెట్ చేశాడు మరి. సో.. ప్రేమికులారా... గో అండ్ వాచ్ విత్ యువర్ బంగారం" అంటూ వారు ముక్తాయించారు.
రవ్వా శ్రీహరి
రవ్వా శ్రీహరి ఆధునిక తెలుగు నిఘంటుకర్త. సంస్కృత విద్యాభ్యాసం, తెలుగులో ఉన్నత విద్య, పరిశోధన, విశ్వవిద్యాలయాల్లో బోధన, పరిపాలనలలో రాణించాడు..
నల్లగొండ జిల్లా, వెల్వర్తి కి చెందిన ఒక సామాన్య చేనేత కుటుంబం నుంచి వచ్చినవాడు శ్రీహరి. నల్లగొండలో 1943, సెప్టెంబరు 12 న జన్మించిన ఇతడు చిన్నతనంలోనే తల్లిని కోల్పోయాడు. ఒక చిన్న చెల్లెలు, ఒక చిన్న తమ్ముడు గల ఇతడే ఆ ఇంటికి పెద్ద. యాదగిరి లక్ష్మీనృసింహ సంస్కృత విద్యాపీఠంలో సురవరం ప్రతాపరెడ్డి, ఎం.నరసింగరావుల సహాయంతో చేరాడు. కప్పగంతుల లక్ష్మణశాస్త్రి ఇతనికి గురువు. తరువాత హైదరాబాద్‌ లోని సీతారాంబాగ్‌లో కల సంస్కృత కళాశాలలో డి.ఓ.ఎల్, బి.ఓ.ఎల్. వ్యాకరణం చదివాడు. శఠకోప రామానుజాచార్యులు, ఖండవల్లి నరసింహశాస్త్రి, అమరవాది కృష్ణమాచార్యుల వద్ద మహాభాష్యాంతం వ్యాకరణం చదువుకున్నాడు. బి.ఓ.ఎల్. వ్యాకరణంలో పాసైన వెంటనే వివేకవర్ధిని కళాశాలలో తెలుగు పండితుడుగా చేశాడు. క్రమంగా బి.ఏ., తెలుగు పండిత శిక్షణ చేశాక, ఎం.ఏ. తెలుగు, సంస్కృతం చేసి, ఆంధ్ర సారస్వత పరిషత్తులో లెక్చరర్‌గా 1967 లో పనిచేశాడు. సారస్వత పరిషత్తు విద్యార్థులకు సంస్కృతం, తెలుగూ రెండూ బోధించాడు. ఉస్మానియా విశ్వవిద్యాలయం తెలుగుశాఖలో 1973 లో ఉద్యోగంలో చేరడంతో ఆచార్య బిరుదురాజు రామరాజు సలహాతో తెలుగులో ‘భాస్కర రామాయణం’ మీద పరిశోధన చేసి పీహెచ్‌డీ పట్టా పుచ్చుకొన్నాడు. కేంద్రీయ విశ్వవిద్యాలయంలో పదిహేడు సంవత్సరాలు బోధన, పరిశోధనల్ని నిర్వహించిన శ్రీహరి ద్రావిడ విశ్వవిద్యాలయానికి 2002 లో ఉపాధ్యక్షుడుగా నియమితుడయ్యాడు.. 2011లో తిరుమల తిరుపతి దేవస్థానం ప్రచురణల విభాగానికి ఎడిటర్-ఇన్-ఛార్జ్‌గా పనిచేశాడు.
రచనా ప్రక్రియలో మాత్రం తెలుగు రచనలకు పెద్దపీట వేసి 50 వరకు గ్రంథాలను వెలువరించాడు. సంస్కృతంలో 25 పుస్తకాలు రచించారు.పరిశోధన, సృజన, విమర్శ, అనువాదం, నిఘంటు నిర్మాణం వంటి రంగాల మీద తనదైన ముద్రవేశాడు.
కాచిగూడ-చెన్నై ఎగ్మోర్ ఎక్స్ ప్రెస్
బండి సంఖ్య 17651/17652 కాచిగూడ- చెంగల్పట్టు ఎక్స్ ప్రెస్ దక్షిణ మధ్య రైల్వేచే నడుపబడుచున్న ఒక ఎక్స్ ప్రెస్ రైలు.ఇది తెలంగాణ రాజధానిహైదరాబాదులోని కాచిగూడ మఱియు తమిళనాడు రాజధాని చెన్నై పట్టణపు శివారులోని చెంగల్పట్టు, నడుమ నడుస్తున్నది. చెంగల్పట్టు నుండి కాచిగూడ వచ్చునపుడు 17651 సంఖ్యను తిరుగు ప్రయాణమునందు 17652 సంఖ్యను కలిగియుండు ఈ రైలు తెలంగాణ, ఆంధ్ర ప్రదేశ్ మఱియు తమిళనాడు రాష్ట్రములలో ప్రయాణించును.
సప్తగిరి ఎక్స్‌ప్రెస్
సప్తగిరి ఎక్స్ ప్రెస్ దక్షిణ రైల్వేచే నడుపబడు ఎక్స్ ప్రెస్ రైలు. ఇది చెన్నై సెంట్రల్ మఱియు తిరుపతి స్టేషనులను కలుపును. ఇది దాని నిర్ణీత ప్రయాణ దూరమును, అనగా, 149 కి.మీ. (93 మై.) 3 గంటల 15 నిమిషాలు సమయ కాలములో చేరును.
బెంగళూరు కంటోన్మెంటు రైల్వేస్టేషను
బెంగళూరు కంటోన్మెంటు అనేది కర్ణాటక రాజధాని నగరమైన బెంగళూరు నందలి వాసంతి నగర్ ప్రాంతంలో గల రైల్వేస్టేషను. యిది బెంగళూరు లోని ముఖ్యమైన రైల్వే స్టేషనులలో ఒకటి. ఇది వసంత నగర్, శివాజీ నగర్ తదితర ప్రాంతములకు దగ్గరగా నుండును. ఇచట మూడు ప్లాట్ ఫారములు గలవు. ఇది సముద్ర మట్టమునకు 929 మీటర్ల ఎత్తులో గలదు. ఈ స్టేషను యొక్క కోడ్: BNC
ఇచ్చట ప్రయాణీకుల రిజర్వేషన్ కేంద్రము కలదు. విశ్రాంతి గదులు, ఎ.సి. వి.ఐ.పి లాంజ్ , విచారణ కేంద్రములు, భోజనశాలలు, ఏ.టి.ఎం వంటి సౌకర్యములు కలవు. అత్యవసర వైద్య చికిత్స అందించుటకు 2014 ఫిబ్రవరి లో ఒక క్లినిక్ ఏర్పరచబడెను. సరకులను త్రోయు త్రోపుడు బండ్లకు వీలగునట్లు ప్లాట్ ఫారములు నిర్మింపబడెను.
దక్షిణ భారత దేశపు మొట్టమొదటి రెండంతస్తుల రైలు (డబుల్ డెక్కర్) ఈ స్టేషను మీదుగా చెన్నై-బెంగుళూరు నడుమ ప్రయాణించును.
జనవరి 2011 లో ఆధునీకరించబడిన ప్రవేశ ద్వారము, టిక్కెట్ విక్రయశాలను అప్పటి కేంద్ర రైల్వే శాఖా సహాయ మంత్రి మునియప్ప ప్రారంభించారు. 
Bangalore cantonment station got a face lift with the remodelled entrance and ticketing counter behind the platform 2 which was opened to public on January 2011 by K Muniyappa, Union minister of state for railways.
దక్షిణ భారత దేశంలో మొదటి డబుల్ డెక్కర్ ఎ.సి రైలు కు ఈ స్టేషనులో నిలిపే సౌకర్యం కలదు. ఈ క్రింది పట్టికలో ప్రతిరోజూ ఈ స్టేషను నుండి బయలుదేరు రైళ్ళ వివరాలు యివ్వబడ్డాయి.
దిగవల్లి (అయోమయ నివృత్తి)
దిగవల్లి, కృష్ణా జిల్లా, నూజివీడు మండలానికి చెందిన గ్రామము.
దిగవల్లి తెలుగువారిలో కొందరి ఇంటిపేరు.
ప్రసూతిశాస్త్రం
ప్రసూతి శాస్త్రం అనగా గర్భ, ప్రసవ, మరియు ప్రసవానంతర కాల సమయంలో (నవజాత శిశువు యొక్క సంరక్షణ సహా) చేపట్టే ఆరోగ్య వృత్తి లేదా వైద్య ప్రత్యేకత. మంత్రసాని మరియు ప్రసూతివైద్యుడు ప్రసూతిశాస్త్రంలో వృత్తినిపుణులు.
జనన పూర్వ సంరక్షణ గర్భం యొక్క వివిధ సంక్లిష్టతల కోసం స్క్రీనింగ్ లో ముఖ్యమైనది. ఈ భౌతిక పరీక్షలు మరియు రొటీన్ ప్రయోగశాల పరీక్షలతో రొటీన్ కార్యాలయ సందర్శనలు ఉంటాయి:
ఐతా చంద్రయ్య
ఐతా చంద్రయ్య తెలంగాణా ప్రాంతానికి చెందిన కవి,రచయిత.
ఇతడు 1948, జనవరి 3వ తేదీన మెదక్ జిల్లా, సిద్ధిపేట మండలం, చింతమడక గ్రామంలో జన్మించాడు. ఉస్మానియా విశ్వవిద్యాలయం నుండి బి.ఎ. చదివాడు. హైదరాబాదు హిందీ ప్రచారసభ వారి విద్వాన్ పరీక్ష ఉత్తీర్ణుడయ్యాడు. సీనియర్ గ్రేడ్ హిందీ పండిత శిక్షణ పొందాడు. తపాలాశాఖలో పనిచేసి ప్రస్తుతం సిద్ధిపేటలో విశ్రాంతి తీసుకొంటున్నాడు.
ఇతని రచనలు ఆంధ్రభూమి, చినుకు, పుస్తకం, సాధన, అన్వేషణ, జాగృతి, ఆంధ్రప్రభ, సురభి, కథాకేళి, అమృతకిరణ్, ఆంధ్రజ్యోతి, ఇండియా టుడే, గీతాంజలి, మయూరి, జలధి, ప్రజామత, మూసీ, కళాదీపిక, చిత్ర, తెలుగు జ్యోతి, ఈనాడు, నవ్య, రసవాహిని, కావ్యజ్యోతి, తెలుగు వాణి, కథాంజలి, భావతరంగిణి, మహిళ, ప్రియదత్త, విపుల, స్వాతి, నడుస్తున్న చరిత్ర, చేతన, చతుర, వార్త, రచన తదితర పత్రికలలో ప్రచురింపబడ్డాయి.
ఇతడు వెలువరించిన కొన్ని పుస్తకాలు:కథానిలయంలో లభ్యమౌతున్న ఐతా చంద్రయ్య కథల జాబితా:
సహజీవనం
సహజీవనం అనునది పెళ్ళి కాకుండానే యువతీ యువకులు కలిసి జీవించడం. ఇది ఎక్కువగా పాశ్చాత్య దేశాలలో కనిపిస్తుంది. ఈమధ్య (2015 నాటికి) భారతదేశంలో కూడా యువతీ యువకులు సహజీవనం చేస్తున్నారు.
సహజీవనానికి హద్దులు అనేవి అనేక అంశాలపై ఆధారపడి ఉంటాయి. ఇవి స్నేహం వరకు లేదా శారీరక సంబంధం వరకు కూడా ఉంటాయి. ఇది ముఖ్యంగా ఇరువురి అంగీకారంపై ఆధారపడి ఉంటుంది. కొన్ని సార్లు సహజీవనం చేసేవారు కొంతకాలం తర్వాత వివాహ బంధంతో కూడా ఒక్కటవుతారు. ముఖ్యంగా పాశ్చాత్య దేశాలలో సహజీవనం చేస్తున్న జంటలు, పిల్లలను కూడా కలిగి ఉంటారు. ఇరువురూ ఒక అంగీకారానికి వచ్చిన తర్వాత కలిసి ముందుకు సాగడమో లేదా ఆ బంధానికి అక్కడితో ముగింపు పలకడమో చేస్తారు.
సహజీవనం భారతీయ సమాజానికి కొత్త అయినా ఈ వ్యవస్థ కొన్ని శతాబ్దాల క్రితమే ఆచరణలో ఉండేదని తెలుస్తున్నది. మానవ శాస్త్రము మరియు సామాజిక శాస్త్రంల దృక్కోణములో చూసినపుడు ఈ సహజీవనము మారుతున్న కాలానికి అనుగుణంగా వేగంగా రూపాంతరం చెందుతున్న పెళ్ళి మరియు కుటుంబ వ్యవస్థ లతో ప్రత్యక్షంగా కానీ లేదా పరోక్షంగా కానీ ముడిపడి ఉన్నట్లు తెలుస్తున్నది. మానవుడు ఆదిమమానవుని నుండి నాగరిక మానవునిగా, అటుపైన ఆధునిక మానవుడిగా రూపాంతరం చెందినప్పటికీ స్త్రీ పురుషుల సంబంధాల మధ్య గణనీయమైన మార్పులు చోటు చేసుకున్నాయి. బహుశా ఇందులో సంతానం కోసం స్త్రీ పురుషులు సంభోగ ప్రక్రియలో తప్పనిసరిగా పాల్గొనవలసి రావడం ప్రధాన కారణంగా చెప్పవలసి రావచ్చు.
మానవజాతి సంభోగ ప్రక్రియలో ఇతర జీవజాతులతో తరచుగా పోల్చబడుతారు. ప్రముఖ న్యూరో బయాలజిస్టు ఈ విషయంలో ఒక వివరమైన పటమును తయారు చేశాడు. ఇందులో స్త్రీ పురుషుల ప్రవృత్తి ధ్రువాలుగా చూపబడింది. ఇందులో గమనించదగిన విషయం ఏమంటే పురుషుడు సంతానం కోసం స్త్రీతో జత కట్టడానికి ఆసక్తి చూపుతాడు. క్రమేణా ఆ బంధం బలపడి ఇరువురూ వివాహ బంధంలో అడుగు పెడతారు.
అభంగాలు
అభంగాలు అంటే మహారాష్ట్రలోని పండరీపురంలో వెలసిన విఠోబా దేవుని కీర్తిస్తూ రాసిన దివ్య కవిత్వం. అభంగం అంటే అంతం లేనిది అని అర్థం. భజనలు అంతరాత్మలోకి ప్రయాణానికి నిర్దేశించినవైతే అభంగాలు ముఖ్యంగా భయట సమాజంతో అనుభవాలను క్రోడీకరించి రాసినవి. పండరీపురానికి వెళ్ళే భక్తులు ఈ అభంగాలను గానం చేస్తూ వెళుతుంటారు. భజనలు చేసేవారే కాక వీటిని దక్షిణ, ఉత్తర భారత సంగీత సంప్రదాయాల ప్రకారం స్వరపరచి శాస్త్రీయ సంగీత కళాకారులు కూడా గానం చేస్తుంటారు. మహారాష్ట్రలో భక్తి సంప్రదాయాన్ని ప్రాచుర్యంలోకి తీసుకొచ్చిన జ్ఞానేశ్వరుడు, నామదేవుడు, తుకారాం మొదలైన వారు అభంగాలను రచించారు.
భక్తి సాంప్రదాయం, నామసంకీర్తనం మొదటిసారిగా జ్ఞానేశ్వరుడు సుమారు క్రీ.శ 1200 కాలంలో వెలుగులోనికి తీసుకువచ్చాడు. అప్పటి దాకా ప్రజల్లో భగవంతుని చేరాలంటే కచ్చితంగా సంస్కృతం తెలిసి ఉండాలనే అభిప్రాయం ఉండేది. జ్ఞానేశ్వరుడు మరియు నామదేవుడు తమ రచనలు, భక్తి ద్వారా కులం, జాతితో సంబంధం లేకుండా పాండురంగడిని చేరే మార్గాన్ని ఉపదేశించి కొత్త సంప్రదాయానికి బాటలు వేశారు. కేవలం భక్తి ద్వారా దేవుణ్ణి చేరుకోగలమనే "భక్తి సాంప్రదాయా" నికి ఇదే మూలమైంది. ఇది సామాన్యులు కూడా అనుసరించగల సులువైన పద్ధతి. ముఖ్యంగా పిల్లలు, మహిళలు ఈ సాంప్రదాయం వైపు సులభంగా ఆకర్షింపబడ్డారు.
తుకారాం పాండురంగడి భక్తుడు. మహారాష్ట్రలోని దేహో గ్రామ నివాసి. 1608 - 1649 మధ్య కాలంలో జీవించిన తుకారం, పాండురంగడిని సేవించడమే తన జీవితానికి పరమార్థంగా భావించాడు. పాండురంగడి ఆదేశం మేరకు అనేక "అభంగాలు" రచించి వాటిని ఆ స్వామికే అంకితమిచ్చాడు.
మరాఠీ భజనలు ముందుగా ప్రార్థనాగీతంతో ప్రారంభమవుతాయి. తరువాత విఠోబాయొక్క భౌతిక రూప లావణ్యాలను వర్ణించే రూపంచ అభంగాలు, చివరగా ఆధ్యాత్మిక, నీతిప్రభోదకమైన మార్మిక విషయాలు తెలియజేసే అభంగాలను గానం చేస్తారు. 
పండిట్ భీమ్‌సేన్ జోషి, సురేష్ వాడ్కర్, రంజని, గాయత్రి, అరుణా సాయిరాం, జితేంద్ర అభిషేక్ మొదలగు ప్రముఖులు అభంగాలను గానం చేశారు.
తిరువనంతపురం సెంట్రల్ రైల్వే స్టేషన్
తిరువనంతపురం సెంట్రల్ కేరళ రాజధాని తిరువనంతపురము నందలి ప్రధాన రైల్వే స్టేషను. ఇది తిరువనంతపురమునకు నడిబొడ్డైన తంపనూరు ప్రాంతములో కలదు.దీని ఎదురుగా సెంట్రల్ బస్ స్టేషను కలదు.ఇది కేరళ రాష్ట్రములో పరిమాణ పరముగాను ప్రయాణికుల సంఖ్య పరముగాను అతి పెద్ద రైల్వే స్టేషను. ఇది దక్షిణ రైల్వే పరిధి లో కలదు. ఈ స్టేషను భవనము ఆ నగర వారసత్వ కట్టడములలో ఒకటి. ప్రతిపాదిత బెంగుళూరు-తిరువనంతపురము మఱియు తిరువనంతపురము-మంగుళూరు అతి వేగ రైలు మార్గ పథకమునకు తిరువనంతపురం సెంట్రలే గమ్య స్థానము. ఈ స్టేషనులో 5 ప్లాట్ ఫారములు గలవు. .
మద్రాసు నుండి క్విలన్ కు ఒక రైలు మార్గము ఉండేది. ఆ రైలు మార్గము తిరువిదాంగూరు సంస్థాన రాజధానియైన తిరువనంతపురమునకు పొడిగింపబడెను. అప్పుడు ఆ మార్గము ఈ స్టేషనుకు కొంత దాపులో ఉన్న చక్క అను స్టేషను వద్ద నిలిచిపోయెను. చక్క అనునది అలనాడు తిరువనంతపుర వాణిజ్య ప్రాంతము. తిరువిదాంగూరు సంస్థాన దివాను అయిన ఎం.ఇ.వాట్స్ అనువారు ఈ రైలు మార్గమును చక్క నుండి ప్రస్తుతము సెంట్రల్ స్టేషను ఉన్న ప్రాంతమునకు పొడిగించుటకు కృషి చేసిరి.తిరువిదాంగూరు సంస్థాన మహారాణి సేతు లక్ష్మీ బాయి పాలనాకాలములో ఈ స్టెషను నిర్మింపబడి, 1931 ఫిబ్రవరి 4-వ తేదీన ప్రారంభింపబడెను. ఆనాడు ఇచ్చట ఒకే ఒక్క ప్లాట్ ఫారము ఉండేది. రోజుకు కేవలము రెండు రైళ్ళే రాకపోకలు సాగిస్తూ ఉండేవి.
తిరువనంతపురం సెంట్రల్ లో బయలుదేఱి వివిధ ప్రాంతములకు పోవు ఎక్స్ ప్రెస్ రైళ్ళ పట్టిక
తిరువనంతపురం సెంట్రల్ నుండి బయలుదేఱు ప్యాసింజర్ రైళ్ళ పట్టిక
తిరువనంతపురం సెంట్రల్ మీదుగా పోవు ఎక్స్ ప్రెస్ రైళ్ళ పట్టిక
ఘనగాపుర
ఘనగాపుర (కొన్నిసార్లు శ్రీ క్షేత్ర ఘనగాపూర్ పిలుస్తారు) భారతదేశం లోని కర్ణాటక రాష్ట్రము లో అప్జల్ పూర్ తాలూకా గుల్బర్గా జిల్లా లో కలదు. ఈ గ్రామం, గురు దత్తాత్రేయ ఆలయం గా ప్రసిద్ధిచెందింది. గురు దత్తాత్రేయ భీమ నది ఒడ్డున పరిపూర్ణత పొందారని చెబుతారు.
ఘనగాపుర క్షేత్ర ఉంది (పుణ్య క్షేత్రము లో) శ్రీ నరసింహ సరస్వతి స్వామి, దత్తాత్రేయ రెండవ అవతారం. 
శ్రీ గురుచరిత్ర పుస్తకం ప్రకారం, అతను ఘనగాపుర వద్ద ఎప్పటికీ నివాసం ఉంటనని వాగ్దానం చేసారు.అతను ఉదయం భీమ మరియు అమ్రాజ నదుల సంగమం వద్ద స్నానం చేస్తారు. మధ్యాహ్నం సమయంలో, అతను భిక్ష (ఆహారం భిక్ష) కోరుతూ గ్రామం లోకి వెళ్ళి వెళతారు, మరియు ఆలయం వద్ద నిర్గుణ పాదుకా రూపంలో పూజలు అందుకొంటారు.
భక్తులు సంగమం వద్ద స్నానం ఆచరించి, ఘనగాపుర కనీసం ఐదు గృహాల నుండి భిక్ష యాచించడం ద్వారా,
మరియు ఆలయం వద్ద పాదుకా పూజా మరియు దర్శనం ద్వారా, వారు శ్రీ నరసింహ సరస్వతి స్వామి వారి అనుగ్రహం పొందుదురు. దాని ద్వార పాపముల నుండి విముక్తి పొందుదురు.
లాడ్జింగ్ సౌకర్యాలు (డీలక్స్ రూములు),ఆశ్రమలు మరియు ప్రైవేట్ రూములు ఇప్పుడు శ్రీ క్షేత్ర ఘనగాపూర్ అందుబాటులో ఉన్నాయి.కానీ ముందుగానే వసతి బుక్ చేసుకోంటే ఉత్తమం.ముక్యముగా ఆదివారం, గురువారం, పూర్ణిమ మరియు అమావాస్య వంటి రోజుల్లో లేదా ఏ పండుగలు సమయంలో రూములు పొందడానికి ఆతి కష్టం.
లాడ్జింగ్ సౌకర్యాలు (డీలక్స్ రూములు) గుల్బర్గా లో కలవు, గుల్బర్గా నుండి ఘనగాపుర కు బస్ సౌకర్యము కలదు.
ఘనగాపుర వద్ద దత్తాత్రేయ ఆలయం వద్ద చేసే పూజలు మరియు సేవలు వివిధ రకాల ఉన్నాయి
ఘనగాపూర్ కు రోడ్డు మరియు రైలు రవాణా కలదు. ఘనగాపూర్ కు, గుల్బర్గా నుండి పలు ప్రభుత్వ రంగ బస్సులు ఉన్నాయి.ఘనగాపూర్, గుల్బర్గా-ముంబై మార్గంలో ఉంది. యాత్రికుల ఘనగాపూర్ రోడ్ రైల్వే స్టేషన్ వద్ద దిగాలి. అక్కడ నుండి ఘనగాపూర్ కి బస్సు లేదా ఆటో రిక్షా ద్వారా 22 కిలోమీటర్లు (14 మైళ్ళు) చేరుకోవచ్చు. సమీప విమానాశ్రయం హైదరాబాద్.హైదరాబాద్ నుండి బస్ సౌకర్యము కలదు.
స్టిల్ లైఫ్ ఫోటోగ్రఫీ
నిశ్చల వస్తువులని (ప్రకృతిసిద్ధమైనవి, కృత్రిమమైనవి లేదా మానవుడు సృష్టించినవి) విషయాలనిగా ఎంచుకొని, వాటిని ఒక గుంపుగా పేర్చి ఛాయాచిత్రకళతో అందంగా చిత్రీకరించటమే నిశ్చల సజీవ ఛాయాచిత్రకళ (ఆంగ్లం: Still Life Photography). ల్యాండ్స్కేప్ ఫోటోగ్రఫీ లేదా పోర్ట్రేయిట్ ఫోటోగ్రఫీ లతో పోలిస్తే స్టిల్ లైఫ్ ఫోటోగ్రఫీలో అంశాల యొక్క రూపకల్పన మరియు వాటి కూర్పులో ఫోటోగ్రఫర్ కి ఎక్కువ వెసులుబాటుని కల్పిస్తుంది. ఇతర రకాల ఫోటోగ్రఫీతో పోలిస్తే స్టిల్ లైఫ్ ఫోటోగ్రఫీ సులభం. ఒక్క సారి విషయాలని అమర్చుకొనగలిగితే, కాంతి అమరిక మరియు కెమెరా సెట్టింగులని మార్చుకొనటానికి కావలసినంత సమయం ఉంటుంది. స్టిల్ లైఫ్ ఫోటోగ్రఫీలో అంతిమ ఫలితాన్ని పొందటం కూడా కష్టతరం/అసాధ్యం కాదు. విషయాన్ని సాధ్యమైనంత క్లుప్తంగా, సున్నితంగా మరియు సరళంగా చిత్రీకరించగలిగితే చాలు.
చిత్రీకరిస్తున్న విషయంపై ఫోటోగ్రఫర్లు కాంతి ప్రసరణ పట్ల ప్రత్యేక శ్రద్ధ చూపటంతో బాటుగా కూర్పులో పనితనాన్ని కనబరచవలసిన అవసరం ఉంటుంది. దీని వలనే స్టిల్ లైఫ్ ఫోటోగ్రఫీ అత్యంత ప్రాముఖ్యతని సంతరించుకొన్నది. ప్రసరిస్తున్న కాంతి సహజ సిద్ధమైనది అయి ఉండవచ్చును, లేదా ఫ్ల్యాష్ లైట్ల/స్టూడియో లైట్ల ద్వారా కృత్రిమంగా అమర్చబడి ఉండవచ్చును. ఈ రకమైన ఛాయాచిత్రకళలో ఫోటోగ్రఫర్ ఛాయాచిత్రాన్ని యథాతథంగా తీయటం కన్నా, దాన్ని కంటికి ఇంపుగా కనబడేటట్లు చేయటం, వాస్తవదూరంగా, ఊహాజనితంగా చిత్రీకరించగలగటమే ఎక్కువగా ఉంటుంది. ఉపరితలాలని ఎంచుకోవటం, దానిపై వస్తువులని పేర్చటంలో నైపుణ్యం కూడా ఇందులో ప్రత్యేక పాత్రని పోషిస్తుంది.
పుష్పాలు, తాజా పళ్ళు, కూరగాయలు, పూల కుండీలు వంటివే స్టిల్ లైఫ్ లో అధికంగా చిత్రీకరించబడిననూ, కొందరు ఛాయాచిత్రకారులు విభిన్న అంశాలని కూడా ఎంచుకోకుండా పోలేదు. కదలకుండా ఉండే అంశాలకి తగినట్లుగా కాంతిని అమర్చుకోవటం వాటి ద్వారా తాము కలిగించదలచుకొన్న భావాలని కలిగించేలా చిత్రీకరించగలగటంలోనే స్టిల్ లైఫ్ ఫోటోగ్రఫీ యొక్క రహస్యం దాగి ఉంది.
ఆసక్తిని బట్టి ఒక్కొక్క ఫోటోగ్రఫర్ ఒక్కొక్క విషయాన్ని ఎంచుకొంటాడు
- మొదలగునవి.
- మొదలగునవి.
ఇదికాదు ముగింపు
వేజెళ్ళ సత్యనారాయణ దర్శకత్వంలో వెలువడిన సినిమా. 1983లో విడుదల అయ్యింది.
కథ, స్క్రీన్‌ప్లే, దర్శకత్వం, అప్పల్రాజు
కథ, స్క్రీన్‌ప్లే, దర్శకత్వం, అప్పల్రాజు 2011 లో విడుదలైన తెలుగు సినిమా. ఈ చిత్రం ప్రముఖ దర్శకుడు రాం గోపాల్ వర్మ తెరకెక్కించారు. ఇందులొ సునీల్ కథానాయకునిగా నటించారు
సినిమా పరిశ్రమ గురించి తాను చెప్పదలచుకున్నది చెబుతానని రామ్‌గోపాల్‌వర్మ చేసిన ప్రయత్నమే కథ-అప్పల్రాజు. దర్శకుడు అవ్వాలనుకుని హైదరాబాద్‌ వచ్చే వ్యక్తికి కనబడే కష్టాలు తీశానని అన్నాడు. కానీ ఇండస్ట్రీలోని హీరోల మధ్య ఆధిపత్య పోరులో అప్పల్రాజు వంటి దర్శకుడు ఎలా నలిగిపోయాడనే దానిపైనే ఎక్కువ కాన్‌సన్‌ట్రేషన్‌ చేశాడు వర్మ.
అమలాపురంలో రంభ అనే థియేటర్‌లో సినిమా చూస్తున్న అప్పల్రాజు (సునీల్‌) కనబడతాడు. తన పక్కనే ఉన్న కృష్ణుడుతో తనదగ్గర ఓ కథ ఉందనీ, ఇటువంటి కథల్ని చూస్తుంటే తన కథ కూడా సినిమా తీయాలని చెబుతాడు. అలా తన ఇంటిలో గొడవ చేసి హైదరాబాద్‌ రైలు ఎక్కుతాడు. తన ఫ్రెండ్‌ సత్యం రాజేష్‌ హీరోగా ఆరేళ్లుగా ప్రయత్నిస్తున్నాడని తెలుసుకుని అతని దగ్గరకెళతాడు. ఇక్కడ పరిస్థితి వివరిస్తాడు. ఎలాగైనా సరే దర్శకుడవ్వాలనుకుంటారు. రాసుకున్న కథకు 'నాయకీ' అని పేరు పెడతాడు. అక్కడ రాంఖీ(రఘుబాబు) అనే బూతు సినిమాల నిర్మాతను కలుస్తాడు. అతనికి కథ వినిపిస్తే అది అలా...అలా... హీరోయిన్‌ కనిష్క (సాక్షి)కి చేరుతుంది. తను రాసుకున్న ట్రాజెడీ సినిమాకు కమర్షియల్‌ హంగులు కలిపి రకరకాల ప్రయోగాలు చేస్తారు చుట్టుప్రక్కలవారంతా. అందులో క్రియేటివ్‌హెడ్‌, డిస్ట్రిబ్యూటర్‌, హీరో, హీరోయిన్‌, శ్రీశైలం అనే రౌడీ (బ్రహ్మానందం).. ఇలా తలో ముక్క జోడించి ఆఖరికి సినిమాను మారుస్తారు. తనకిష్టం లేకపోయినా పరిస్థితుల రీత్యా అప్పల్రాజు లొంగిపోతాడు. రిలీజ్‌నాడు టీవీల్లో నెగెటివ్‌టాక్‌తో విమర్శకులు చర్చాగోష్టీ పెడతారు. మరికాసేపటికి అది హిట్‌ అని ప్రేక్షకులుతీర్పు చెబుతారు. దీంతో తన సినిమా ఇంత హిట్‌ ఎందుకు అయిందో తెలియని అమాయకత్వంతో కూడిన ఫేసు పెడతాడు. అది చిత్రముగింపు.
చిదిరెమఠం వీరభద్రశర్మ
శ్రీ చిదిరెమఠం వీరభద్రశర్మ ఆధ్యాత్మికవేత్త,వీరశైవ గురుకుల స్థాపకులు,బహుభాషాకోవిదులు,విభూతి అనే సారస్వతపత్రికా స్థాపకులు, శ్రీ జగద్గురు విశ్వారాధ్య పీఠాధ్యక్షులు.
శ్రీ వీరభద్ర శర్మగారు నల్గొండ జిల్లాలోని చర్లపల్లె అను గ్రామమున, వీరశైవమతము నందు గురు వర్గమునకు చెందిన మాహేశ్వర శాఖలో సం.1906లో శ్యామలాంబ, నాగభూషణు నామాంకితులగు దంపతులకు జన్మించిరి. తల్లిదండ్రులకు వీరు ఏకైక పుత్రులు. వీరికొక కనిష్ఠ సోదరిమాత్రము ఉండెను. నల్గొండ జిల్లాలోని 70 గ్రామాలకు చిదిరెమఠము  కుటుంబమువారె మఠస్థులుగా ఉండిరి. 14 ఏండ్లు వయస్సు వచ్చులోపలనే తల్లితండ్రులు చనిపోవుటచేతను, జ్ఞాతులు, బంధువులు వీరి ఆస్తులను అపహరించుటచేతను, మరికొంతకాలమునకు వివాహితాయిన సోదరికూడ మరణించుటచేతను ఆదరించువారే లేక చిన్నతనమున బహుకష్టములకు లోనయిన శర్మగారు జన్మస్థలమును విడిచి హైదరాబాదు, నీరడగుంభ, నారాయణపేట మున్నగు తవులకేగి వీరశైవుల ఇండ్లలో భిక్షాటన మొనర్చుచు, సంస్కృత విద్యాభ్యాసము గావించిరి. త్వరలోనే వీరు కావ్యనాటక అలంకార సాహిత్యము సంపాదింపగలిగి వీరి తెలివితేటలకు, నైపుణ్యమునకు సంతసించి హైదరాబాదులో హైకోర్టు వకీలుగా నుండిన శ్రీ దేశ్ ముఖ్ బాబూరావు గారు, శ్రీ మహంతుమఠము చెన్నబసవయ్య అను వారు వీరిని ఆదరించిరి. 18 ఏండ్లకే సంస్కృతముతో పాటు ఆంధ్ర, కర్ణాటక భాషలయందు పాండిత్యమును సంపాదించిరి.
1922సం. ప్రాంతమున శ్రీ శివకోటి వీరభద్రయ్య అను మహేశ్వరులు- పరమశివభక్తి సంపన్నులు పెక్కుదివ్య క్షేత్రములు సేవించి ద్వాదశజ్యోతిర్లింగములలో ఒకటి అగు వైద్యనాధేశ్వరలింగమును అభిషేకమొనరింపబోవ అచ్చటి బ్రాహ్మణులు ప్రతిఘటించిరట. అందుపై వీరశైవులకు వేదాధికారము కలదా, లేదా అను విషయమున వాదాములు కలిగి అవి న్యాయస్థానముల కూడ నెక్కెనట. ఈ వివాదపరిష్కారవిషయమున నిజాము హైకోర్టువారు 1923-24సం.లో ఒక పండితసభనేర్పరచిరి. అదివరకు కాశీక్షేత్రములో విద్యనభ్యసించి వేదతీర్ధ పట్టము పొంది, ధార్వాడజిల్లాలో చౌడదానపురమఠాధ్యక్షులుగా నుండిన శ్రీ విరూపాక్షఒడయరు మహాస్వాములవారు పండితసభలో వీరశైవపక్షమున ప్రధాన పండితులుగా నుండిరి. అప్పుడు ప్రమాణ గ్రంధపరిశీలనాదికములలో వారికి శ్రీ వీరభద్రశర్మగారు కూడ తోడ్పడుచుండిరి. తుదకు హైకోర్టు వారు వీరికి అనుకూలముగా తీర్పు నిచ్చుట వలన, శ్రీ వీరభద్రయ్య గారు శ్రీ వీరభద్రశర్మ గారి చాకచక్యమునకు మిక్కిలి సంతసించి కాశీ క్షేత్రమునకు పోయి చదువుటకు సంస్కరించిరి. అటుపై వీరు విద్యాభ్యాసమొనర్చి స్మృతితీర్ధ, కావ్యతీర్ధ, ధర్మాచార్య, సాహిత్యవిశారద మున్నగు పట్టపరీక్షలందు కృతార్ధులయిరి. 1929 వ సం.లో వీరు హిమాలయము లకు సుమారు 500 మైళ్ళు కాలినడక సాగించి ఆయా విషయములను వివరించు నొక గ్రంధుము కూడా వ్రాసిరి. వీరు బ్రాహ్మీ లిపియందు అనేక దుర్గమ శాసనములను వీరు పఠించి ప్రకటింపగలిగిరి.
హిమాలయము నుండి తిరిగి రాగానే, కొంతకాలము యాదగిరి అందలి శంకరసంస్కృత కళాశాల అధ్యక్షులుగా పనిచేసిరి. అటు తరువాత శ్రీమటికె నాగయ్య అను భక్తవరులు దానపూర్వకముగ నొసగిన ధర్మనిలయమున వీరు వీరశైవగురుకులమున, శైవభారతీభవనమును సికింద్రాబాదులో నెలకొల్పి వీరశైవ విద్యార్ధులకు ఉచితముగా విద్య చెప్పుచుండిరి. అందే శివధర్మ గ్రంధమాలికను కూడ స్థాపించి వీరశైవ మహాత్ములు, రేణుక విజయము, శ్రీకరభాష్యము, శివపంచస్తని మున్నగు గ్రంధములు పదకొండు ప్రకటించిరి. బహుధాన్య సంవత్సర మహాశివరాత్రి దినమున విభూతి అను పేరుతో ఒక సారస్వతపత్రికను ప్రారంభించి రమారమి 4 సం. నిర్వహించి శైవమతసేవచేసిరి. వీరు బ్రహ్మ చర్యమును చేపట్టిరి.
జీవితకాలములో ఆహారవిహారములయందు వీరు పెక్కు నియమములు పాటించిరి.నెలకొక దినము మౌన వ్రతము పాటించుచుండిరి.ఆరోగ్యము చెడిన చివరి 8 కొద్ది నెలలు ఆహారమును విసర్జించిరి గాని స్నాన జప పత పాద్యనుష్ఠానముల నొక్కింతయు విరమింపరయిరి.
ఈ చదువులు మాకొద్దు
ఈ చదువులు మాకొద్దు 1984లో విడుదలైన తెలుగు సినిమా.
రామచంద్ర కాశ్యప్‌
రామచంద్ర కాశ్యప్‌ ప్రముఖ సినిమా మరియు రంగస్థల నటుడు.
ఇతడు నటించిన సినిమాల జాబితా:
కె.వి.ఎస్‌.శర్మ
కె.వి.ఎస్‌.శర్మ రంగస్థల, సినిమా నటుడు.
2015 నేపాల్ భూకంపం
నేపాల్ భూకంపం (హిమాలయన్ భూకంపం అని కూడా వ్యవహరిస్తున్నారు) 7.8 (Mw) తీవ్రతతో ఏప్రిల్ 25, 2015 శనివారం నాడు 11:56 నేపాల్ స్టాండర్డ్ టైం (6:11:26 యుటీసీ) సమయంలో సంవించిన భూకంపం. లమ్‌జంగ్ (నేపాల్) కు ఆగ్నేయంగా దాదాపు 34 కిలోమీటర్ల దూరంలో, భూమికి 15 కిలోమీటర్ల లోతున ఈ భూకంప కేంద్రం నెలకొనివుంది. 1934 నేపాల్-బీహార్ భూకంపం తర్వాత నేపాల్‌లో సంభవించిన అత్యంత తీవ్రమైన భూకంపం ఇదే. దాదాపు 8,300 మంది ప్రజలు నేపాల్, భారతదేశంలోనూ, చైనాలోనూ, బంగ్లాదేశ్‌లోనూ దానికి సమీపంలో గల ప్రాంతాల్లో భూకంపం వల్ల కలిగిన ప్రమాదాల్లో చనిపోయారు.
భూకంపం ఎవరెస్ట్ పర్వతం మీంచి హిమ సంపాతానికి దారితీసింది, దాని కారణంగా 17మంది మృతి చందారు. మృతుల సంఖ్య 2014 నేపాల్ హిమ సంపాతంలో మృతిచెందిన వారి సంఖ్యను దాటుకుపోయి, ఎవరెస్టు శిఖరంపైన అత్యంత ప్రాణాంతకమైన రోజుగా నిలిచింది. ఖాడ్మండు దర్బార్ స్క్వేర్ సహా, కాఠ్మండు లోయలో యునెస్కో ప్రపంచ సాంస్కృతిక కేంద్రంలో శతాబ్దాల నాటి ప్రాచీన కట్టడాలు కూలిపోయాయి.
ఆపరేషన్ మైత్రి పేరుతో భారత వైమానిక దళానికి చెందిన 13 సైనిక విమానాలు.. క్షతగాత్రుల కోసం మందులు, తాత్కాలిక ఆస్పత్రులు, టెంట్లు, బ్లాంకెట్లు, 50 టన్నుల నీరు, ఆహారం తదితర సహాయ సరుకులతో 2015 ఏప్రిల్ 26, ఆదివారం కఠ్మాండు చేరుకున్నాయి. జాతీయ విపత్తు సహాయ దళం నుంచి 700 మందికి పైగా సహాయ చర్యల నిపుణులు రంగంలోకి దిగారు. భూకంపంలో దెబ్బతిన్న మౌలిక సదుపాయాల పునర్నిర్మాణానికి నేపాల్ ప్రభుత్వం 50 కోట్ల రూపాయలు కేటాయించింది. గాలింపు, సహాయం, వైద్య బృందాలు, ఆస్పత్రులకు టెంట్లు, శిథిలాలను తొలగించేందుకు భారీ యంత్రాలు, రవాణా సౌకర్యాలు దెబ్బతిన్న ప్రాంతాలను చేరుకోవటానికి హెలికాప్టర్లు వంటి విషయాల్లో సహాయం కోసం నేపాల్ ప్రభుత్వం విజ్ఞప్తి చేయటంతో.. ప్రపంచం నలుమూలల నుంచీ సహాయ ప్రతిపాదనలు వెల్లువెత్తాయి. అమెరికా, బ్రిటన్, చైనా, పాకిస్తాన్, యూరోపియన్ యూనియన్ దేశాలు సహాయం పంపించనున్నట్లు ప్రకటించాయి.
ఈ భూకంపం వలన నేపాల్ దేశంలో అపార ఆస్తి నష్టం మరియు జన నష్టం సంభవించింది. కచ్చితంగా తెలియకపోయినా దాదాపు 15 వేల మంది మరణించారని మరియు లెక్కలేనంతమంది క్షతగాత్రులుగా మారారని నేపాల్ ప్రభుత్వం ప్రకటించింది.
రెడ్డి హాస్టల్
రెడ్డి హాస్టల్‌గా పేరుపొందిన హైదరాబాద్ రెడ్డి విద్యార్థి వసతిగృహం నిజాం పరిపాలనకాలం నాటి తెలంగాణలో విద్యారంగం, సాంస్కృతికరంగాలకు విలువైన సేవ చేసిన సంస్థ. హైదరాబాద్ నగర కొత్వాల్‌గా పనిచేసిన రాజా బహదూర్ వెంకట రాంరెడ్డి రెడ్డిహాస్టల్‌ను తన వితరణతో ఏర్పాటుచేశారు. ఈ సంస్థలో వసతిపొంది విద్యాభ్యాసం చేసిన పలువురు విద్యార్థులు తదనంతర కాలంలో రాజకీయ, సాంస్కృతిక, సాహిత్య, సంగీతాది రంగాల్లో సుప్రసిద్ధులైనారు. కులప్రాతిపదికన కేవలం రెడ్డి కులస్తులైన విద్యార్థులకే ఈ సంస్థ ద్వారా వసతి పొందే వీలుండేది. రెడ్డి హాస్టల్ సాంస్కృతిక కళాకేంద్రంగా కూడా విలసిల్లింది. రెడ్డి హాస్టల్లోనే పలు సాంస్కృతిక సంస్థలు ఊపిరిపోసుకున్నాయి.
హైదరాబాద్ నగరానికి కొత్వాల్ (నేటి నగర పోలీస్ కమీషనర్ స్థాయి పదవి) గా పనిచేసిన రాజాబహదూర్ వెంకటరాంరెడ్డి గొప్ప దాతగా, ప్రజాసంక్షేమానికి పాటుపడ్డ వ్యక్తిగా ప్రతిష్ఠ పొందారు. తెలంగాణలోని రెడ్డి కులస్తులైన విద్యార్థులు చదువుకునేందుకు సహకారంగా ఉండాలని, ఆనాటి నైజాం రాష్ట్రంలో విద్యావికాసానికి ఉపకరిస్తుందని భూరివిరాళం ఇచ్చి రెడ్డి హాస్టల్‌ను ఏర్పాటుచేశారు.
1917లో ప్రపంచ ప్రసిద్ధిగాంచిన ఉస్మానియా విశ్వవిద్యాలయం ఏర్పడిన మరుసటి సంవత్సరం (1918) రెడ్డి హాస్టల్ కు బీజం పడింది.
రెడ్డిహాస్టల్లో పలు కార్యకలాపాలు చోటుచేసుకునేవి. సాంస్కృతిక సభలు, నాటకాలు, సంతాపసభలు, అభినందన సభలు వంటివి ఎన్నో నిర్వహించేవారు.
యు.ఎ. నరసింహమూర్తి
ఉపాధ్యాయుల అప్పల నరసింహమూర్తి (యు.ఎ. నరసింహమూర్తి) ప్రముఖ సాహితీవేత్త. 
నరసింహమూర్తి 1944, ఫిబ్రవరి 10వ తేదీన విజయనగరం జిల్లా, లింగాలవలస (గజపతినగరం) లో జన్మించారు. విజయనగరంలో సంస్కృత కళాశాలలో భాషా ప్రవీణ ఉత్తీర్ణులయ్యారు. అనంతరం ఆంధ్ర విశ్వవిద్యాలయం నుంచి తెలుగు భాషలో ఎంఏ, పీహెచ్‌డీ పొందారు. తెలుగు ఉపాధ్యాయుడిగా విజయనగరం మున్సిపల్‌ పాఠశాలలో జీవితాన్ని ప్రారంభించిన నర్సింహమూర్తి మహారాజా డిగ్రీ కళాశాలలో తెలుగు శాఖాధిపతిగా పదవీ విరమణ చేశారు. 
గురజాడ అప్పారావు, గిడుగు రామ్మూర్తిపంతులు లాంటి ఎందరో సాహితీ ప్రముఖులపైన, వారి రచనలపైన 'ఈనాడు' దినపత్రికలో ఎన్నో వ్యాసాలు రాశారు. విశ్లేషణ, విమర్శ, ఆసక్తికరమైన కథనాలు రాయడంలో నర్సింహమూర్తికి ప్రత్యేక శైలి ఉంది. కవిత్వ దర్శనం, యశోధర, నోబుల్‌ సాహిత్య ఉపన్యాసాలు, కన్యాశుల్కం ఇతర భాషలతో తులనాత్మక పరిశీలన, విశ్వనాథ సంగీత దర్శనం లాంటి అనేక గ్రంథాలు రాశారు. చాసో కథాశిల్పం గ్రంథానికి తెలుగు విశ్వవిద్యాలయం అవార్డు, సాహితీమూర్తిగా అజోవిభో అవార్డులు దక్కాయి. గురజాడ 150వ జయంతి ఉత్సవాల్లో రాష్ట్ర ప్రభుత్వం నరసింహమూర్తికి గురజాడ సాహితీ పురస్కారం అందజేసింది. ప్రతిష్ఠాత్మకమైన రవీంద్రనాథ్‌ ఠాగూర్‌ ఫెలోషిప్‌ తెలుగువారిలో ఈయనకొక్కరికే దక్కింది. ‘కన్యాశుల్కం-పందొమ్మిదో శతాబ్ది ఆధునిక భారతీయ నాటకాలు’ పేరిట దేశ మంతటా నాటక విషయంపై పర్య టించి, భారతీయ భాషా నాటకా లలో 19వ శతాబ్దపు కన్యాశుల్కం నాటకపు విశిష్టతను తులనాత్మక పరిశీలన చేశారు.‘తెలుగు వచన శైలి’ విశ్లేషణను ఆంధ్రప్రదేశ్ ప్రభుత్వం ప్రచురించింది.నోబెల్ సాహిత్య పురస్కార గ్రహీతల పుర స్కార ప్రసంగాలను తెలుగులోకి అనువాదం చేసి ప్రచురణ చేశారు. ‘విశ్వనాథ సౌందర్య దర్శనం’, గిడుగు రామ్మూర్తి రచనలను సరళ భాషలో తిరిగి రాశారు. నరసింహ మూర్తి గారు రచించిన ‘నన్నెచో డుడి కుమార సంభవం’ ఉత్తమ విమర్శకునిగా గుర్తింపు తెచ్చింది. గురజాడ 150వ జయంతి రాష్ట్ర వ్యాప్త ఉత్సవాల్లో భాగంగా గుర జాడ పురస్కారం పేరిట లక్ష రూపాయల నగదు పురస్కారం పొందారు. అజో-విభో సంస్థ జీవిత సాఫల్య పురస్కారం అందించింది. విజయభావన ‘అధ్యయన భారతి’ బిరుదాన్ని సమర్పించింది.27.04.2015 న కన్నుమూశారు.
నోబెల్ సాహిత్య పురస్కార గ్రహీతల పుర స్కార ప్రసంగాలను తెలుగులోకి అనువాదం చేసి ప్రచురణ చేశారు. ‘విశ్వనాథ సౌందర్య దర్శనం’, గిడుగు రామ్మూర్తి రచనలను సరళ భాషలో తిరిగి రాశారు. నరసింహ మూర్తి గారు రచించిన ‘నన్నెచో డుడి కుమార సంభవం’ ఉత్తమ విమర్శకునిగా గుర్తింపు తెచ్చింది. గురజాడ 150వ జయంతి రాష్ట్ర వ్యాప్త ఉత్సవాల్లో భాగంగా గుర జాడ పురస్కారం పేరిట లక్ష రూపా యల నగదు పురస్కారం పొందా రు. అజో-విభో సంస్థ జీవిత సాఫల్య పురస్కారం అందించి, మాస్టారి సేవలను సమున్నతంగా గౌర వించింది. విజయభావన ‘అధ్యయన భారతి’ బిరుదాన్ని సమర్పించి సత్కరించింది.
ఇమ్మడి లక్ష్మయ్య
ఇమ్మడి లక్ష్మయ్య వరంగల్ జిల్లాకు చెందిన రాజకీయ నాయకుడు. 1954 నుండి 2016 రాజకీయాలలో ఉన్నారు. ఈయన మాజీ మంత్రి నెమురుగోమ్ముల యెతిరాజారావు ముఖ్య అనుచరులు. 1995-2002 కాలంలో తోర్రూర్ ZPTC గా ఇమ్మడి లక్ష్మయ్య పనిచేశారు. 
1962 లో నుండి ఇమ్మడి లక్ష్మయ్య స్నేహం మూలం గానే 2 సార్లు ఎమ్మెలగా చెన్నూర్ (పాత) పాలకుర్తి శాసనసభ నియోజకవర్గం నెమురుగోమ్ముల యెతిరాజారావు గారు యం.యల్.ఏ గా కాంగ్రేస్ పార్టీ అభ్యర్ది గా ఎన్నికైన్నారు. అప్పటి నుండి 1975-1999 నెమురుగోమ్ముల యెతిరాజారావు ఏకదాటి గా 6సార్లు MLA గా గెలిచారు. 2 సార్లు మంత్రి గా అయ్యారు ప్రముఖ కారణం ముఖ్య అనుచరుగానే కాక చెన్నూర్ (పాత) పాలకుర్తి శాసనసభ నియోజకవర్గం 1954 నుండి 1994 వరకు ఎన్నికల నియోజకవర్గం ఏజంటుగా పనిచేశారు ఇమ్మడి లక్ష్మయ్య.1972లో నెమురుగోమ్ముల విమలాదేవి ఇమ్మడి లక్ష్మయ్య వలన ఎమ్మెల గా గెలిచారు.నెమురుగోమ్ముల యెతిరాజారావు 1962లో శాసన సభ్యునిగా స్వతంత్ర అభ్యర్థిగా పోటి చేసి కాంగ్రేస్ పార్టీ అభ్యర్థి వెంకట్రాములు (వడ్డేకొత్తపల్లి) పై గెలిచారు. దాంతో కాంగ్రేస్ పార్టీలో ఉండి స్వతంత్ర అభ్యర్థిగా పోటి చేసి నందుకు 6 ఏండ్లు కాంగ్రేస్ పార్టీ యెతిరాజారావును బహిష్కిరింది. ఆయన 1962 నుండి 1967 వరకు ఆంధ్రప్రదేశ్ శాసనసభలో శాసన సభ్యులుగా పనిచేసారు. 1967 మళ్లీ ఎన్నికలు వచ్చాయి. కాంగ్రేస్ పార్టీ బహిష్కిరింది. ఇంకా 1 సంవత్సర కాలం ఉంది టిక్కెట్ ఇవ్వలేం అన్నారు. యెతిరాజారావు గారికి, కాని మీరు సూచించిన వారికి ఇస్తామన్నారు. ఆయన ముఖ్య అనుచరులైన ఇమ్మడి లక్ష్మయ్య 1967 లో నెమురుగోమ్ముల యెతిరాజారావు గారు యం.యల్.ఏ టికెట్కు నెమురుగోమ్ముల విమలాదేవి కాకుండ ఇమ్మడి కి ఇప్పించి ఉంటే పాలకుర్తి శాసనసభ నియోజకవర్గం చరిత్ర మరోలా ఉండేది.
1975లో ఇమ్మడి లక్ష్మయ్య వలన చెన్నూర్ (పాత) పాలకుర్తి శాసనసభ నియోజకవర్గం బై ఎన్నికలు వచ్చాయి. నెమురుగోమ్ముల యెతిరాజారావు కాంగ్రేస్ పార్టీ 1975 అభ్యర్ది గా ఏకగ్రీవంగా ఎన్నికైన్నారు. డా: నెమురుగోమ్ముల సుధాకర్ రావు MLA గా గెలిచారు. రాజకీయ శిష్యులు ఎర్రబెల్లి దయాకర్ రావు ఇతని స్నేహం మూలం గానే 2 సార్లు ఎమ్మెల గా గెలిచారు.ఇతని రాజకీయ శిష్యులు కడియం శ్రీహరి రెడ్యా నాయక్ ప్రియమిత్రులు చుక్కా సత్తయ్య ఇతనికి. 
ఇమ్మడి లక్ష్మయ్య , నెమురుగోమ్ముల యెతిరాజారావుల స్నేహం ఆకట్టుకుని ఇద్దరు మాజీ ముఖ్యమంత్రులు ఎన్నికల ప్రచార సమయంలో ఇతని నాంచారిమడూర్ ఇంటికి వచ్చినారు. నందమూరి తారక రామారావు , చంద్రబాబు నాయుడు వారికి ప్రియమిత్రులుగా పనిచేశారు ఇమ్మడి లక్ష్మయ్య.
http://www.suryaa.com/main/showDistricts.asp?cat=10&subCat=22&ContentId=128102
http://www.visalaandhra.com/warangal/article-8775
http://www.chandranna.com/2013/01/blog-post_2681.html
కూడలళగర్ ఆలయం
కూడలళగర్ ప్రసిద్ధ వైష్ణవ పుణ్యక్షేత్రము. ఇది భారతదేశం లోని తమిళనాడు రాష్ట్రానికి చెందిన మధురై నగరానికి మధ్యలో ఉంది. తమిళ భాషలో మధురై నగరానికి మరియొక పేరు "కూడల్" మరియు "అళగర్" అనగా "అందమైనది" అని అర్థం. ఈ దేవాలయం పురాతనమైనది. ఇది 108 దివ్యదేశాలలో ఒకటి.
మధుర పాండ్యరాజసభలో విష్ణు పరత్వ నిర్ణయము గావించి విజయులైన పెరియాళ్వార్లకు గరుడ వాహనారూడులై స్వామి సాక్షాత్కరింపగా పెరియాళ్వార్లు పల్లాండు పాడిన ప్రదేశము. తిరుప్పల్లాండు అవతరించిన స్థలము. ఇచట గల అష్టాంగ విమానము చాలా పెద్దది. అందు శయన తిరుక్కోలముతో (పవళించిన) శ్రీరంగనాథులు-పై అంతస్తులో నిన్ఱ తిరుక్కోలముతో (నిలచున్న) సూర్యనారాయణులు వేంచేసియున్నారు. 
వృషభం అనూరాధ తీర్దోత్సవం-కుంభ మాసం మఖ శాత్తుకోమురైగా పది దినములు తెప్ప ఉత్సవం. ఈ సన్నిధికి మూడు ప్రాకారములు ఉన్నాయి. రెండవ ప్రాకారములో నవగ్రహములు ప్రతిష్ఠింపబడినవి. మూడవ ప్రాకారములో తాయార్, ఆండాళ్, మణవాళమామునుల సన్నిధులు ఉన్నాయి. సన్నిధిలో ప్రసాదము లభించును. సన్నిధి వద్ద రామానుజ కూటము ఉంది.శ్లో. శ్రీమద్ధేమ సరోవరేణ కలితే చక్రాఖ్య తీర్థాంచితే
శ్లో. భక్తిసార కలిఘ్నాభ్యాం విష్ణుచిత్త మహర్షిణా|పా. కోళియుమ్‌ కూడలుమ్‌ కోయిల్ కొణ్డ కోవలరేయొప్పర్; కున్ఱమన్నమధుర ప్రసిద్ధ పట్టణమగుటచే తమిళనాడులోని అన్ని ప్రాంతముల నుండి బస్ సౌకర్యం ఉంది. రైలు వసతియు ఉంది. 20 కి.మీ దూరంలో తిరుమాలిరుంశోలై, 10 కి.మీ దూరములో తిరుమోగూర్ ఉన్నాయి.
భూపతిరాజు తిరుపతిరాజు
భూపతిరాజు తిరుపతిరాజు గారు ప్రముఖ స్వతంత్ర సమరయోధులు, సంఘసేవకుడు మరియు గాంధేయవాది. ఈయన కుముదవల్లి గ్రామంలో జన్మించారు. కుముదవల్లి గ్రామంలో వీరేశలింగ కవి సమాజ గ్రంథాలయం ద్వారా ఎన్నో సేవా కార్యక్రమాలు నిర్వహించారు. విద్యాధికుడు అవడం వలన ఆయన తన చిన్నతనం నుండి అనేక విషయాలాలో అవగాహన పెంచుకొంటూ ఉండేవారు.
తిరుపతిరాజు గారు 11 మే 1867 న కుముదవల్లి గ్రామంలో క్షత్రియ కుటుంబంలో జన్మించారు.
కాఠ్మండు
కాఠ్మండు నేపాల్ దేశ రాజధాని. 2015లో సంభవించిన భూకంపం లో ఈ నగరం సర్వనాశనమైనది.
కాఠ్మండు నగరానికి ఆ పేరు కాష్ఠమండపము ఆలయం ద్వారా వచ్చింది. సంస్కృతములో కాష్ఠ () అనగా కొయ్య మరియు మండప్ () అనగా కప్పబడిన ప్రదేశము అని అర్థము. స్థానిక భాషలో దీనిని మారు సతాల్ అని కూడా పిలుస్తారు. దీనిని 1596వ సంవత్సరంలో రాజు లక్ష్మీ నరసింగ మల్ల నిర్మించాడు. రెండు అంతస్తులుగా నిర్మింపబడిన ఈ ఆలయంలో పూర్తిగా కొయ్య సామాగ్రినే వాడారు. ఇనుప మేకులు గానీ లేదా ఇతర సామాగ్రి కానీ వాడనేలేదు. విశ్వసనీయ సమాచారం ప్రకారం ఈ దేవాలయానికి కావలసిన చెక్క సామాగ్రి అంతా ఒకే చెట్టు నుండి సేకరించడం జరిగింది.
ఇక్కడ జరిగిన తవ్వకాల ప్రకారం గతంలో ఇక్కడ నాగరికత వెలిసినట్లు ఆధారాలు లభించాయి. ఈ త్రవ్వకాలలో భాగంగా మలిగావ్లో క్రీస్తు శకం 185వ సంవత్సరానికి చెందిన ప్రతిమ లభించినది. దండోచైత్య సొరంగంలో బ్రహ్మీ లిపిలో లిఖింపబడిన వాక్యాలున్న ఒక ఇటుక లభ్యమైనది. పురాతత్వ శాస్త్రవేత్తలు దీనిని 2000 సంవత్సరాలనాటిగా అంచనా వేస్తున్నారు.
అధికారికంగా కాఠ్మండు నగర పరిధి నిర్థారించనప్పటికీ, ఈ నగర పరిధి మూడు జిల్లాలలో విస్తరించి ఉన్నది . ఈ మూడు జిల్లాలలోనే దేశ జనాభాలో అత్యధిక జనాభా కేంద్రీకృతమై ఉంది. ఆ వివరాలు ఈ క్రింది పట్టికలో ఇవ్వబడ్డాయి.
నేపాల్ లో ముఖ్యంగా ఐదు రకాలైన వాతావరణ ప్రదేశాలు చూడవచ్చు. ఈ కేంద్రాలలో భాగంగా కాఠ్మాండు ఉష్ణ ప్రాంతములో ( సముద్ర మట్టానికి 1,200–2,300 మీటర్లు (3,900–7,500 ft) ) విస్తరించి ఉంది. ఈ నగరంలో ఉష్ణోగ్రత సాధారణంగా ఉంటుంది.
ఆపరేషన్ మైత్రి
ఆపరేషన్ మైత్రి అనునది 2015 లో నేపాల్ లో సంభవించిన భయంకర భూకంపములో సర్వం కోల్పోయిన నేపాల్ దేశానికి సహాయ సహకారాలు అందించుటకు భారత ప్రభుత్వం ప్రారంభించిన చర్య.
భారీ భూకంపతో కుదేలైన పొరుగు దేశం నేపాల్‌ను ఆదుకోవడానికి ఆపరేషన్ మైత్రి పేరుతో సహాయక కార్యక్రమాలను భారత్ ముమ్మరంగా చేపట్టింది. 2015 ఏప్రిల్ 26 ఆదివారం రెండు డజన్లకు పైగా విమానాలు, చాపర్లను కఠ్మాండుకు పంపింది. వాటితో పాటు సుశిక్షితులైన 1,000 మంది సిబ్బందిని తరలించింది. అక్కడ చిక్కుకున్న పర్యాటకులను రోడ్డు మార్గం ద్వారా త్వరగా తరలించేందుకు అంబులెన్స్‌లు, బస్సులు ఏర్పాటు చేశారు. 2015 ఏప్రిల్ 25 శనివారం నుంచి 1000 మందిని విమానాల ద్వారా తరలించారు.
మొదటి విడత సహాయంగా పది టన్నుల దుప్పట్లు, 50 టన్నుల నీళ్లు, 22 టన్నుల ఆహార పదార్థాలు, 2 టన్నుల మందులు కాఠ్మండుకు పంపడం జరిగింది. ఆర్మీ, సివిల్ డాక్టర్లను, ఇంజనీరింగ్ టాస్క్ ఫోర్సును తరలించారు. భారత ప్రభుత్వం నేషనల్ డిసాస్టర్ రెస్పాన్స్ ఫోర్స్ (ఎన్డీఆర్ఎఫ్) ద్వారా భారీ ఎత్తున సహాయక వస్తు సామాగ్రిని చేరవేయడమే కాకుండా అక్కడ ప్రమాదంలో ఉన్న 500 మందికి పైగా భారతీయులను సురక్షితంగా తీసుకొచ్చింది .
శ్రీ వరాల వేంకటేశ్వరస్వామి దేవాలయం-ఈడూరు
శ్రీ వరాల వేంకటేశ్వరస్వామి దేవాలయం పశ్చిమగోదావరి జిల్లా అత్తిలి మండలం లోని ఈడూరులో నెలకొని ఉన్న ప్రసిద్ధ ఆలయం.
పశ్చిమగోదావరి జిల్లా అత్తిలి మండలం ఈడూరు గ్రామంలో ఫిబ్రవరి 17 2005 న శ్రీ భూ నీలా సమేత శ్రీ వేంకటేశ్వరస్వామి వారి దేవాలయం నిర్మాణం జరిగింది.క్ రమంగా స్వామివారి మహిమ గుర్తింంచిన భక్తులు కోరిన కోర్కెలు తీర్చే ఇలవేల్పుగా కొలుస్తూ కోరిన వరాలు ఇచ్చే దేవునిగా "శ్రీ వరాలవేంకటేశ్వరుని"గా ప్రసిద్ధి చెందారు. మనసులో కొరిక తలచుకొని 11 ప్రదక్షిణలు చేసి ఆ కోరిక నెరవేరిన తరువాత 108 ప్రదక్షిణలు చేసి వారి మొక్కును చెల్లించుకోవడం ఇక్కడ ప్రజల ఆనవాయితీగా మారింది. ఈడూరు శ్రీ వరాల వేంకటేశ్వర స్వామి దేవాలయం "బుల్లి తిరుపతి "గా ప్రసిద్ధిగాంచింది .
ముందుగా చిన్న గుడిగా నిర్మాణమైన ఈ గుడి దాతల సహకారంతో గుడి చుట్టూ ప్రాకారం మరియు రాజగోపురం నిర్మాణం జరిగింది. రథోత్సవాల కోసం రథం తయారు చేయించారు. మకరతోరణం, గరుడవాహనం, శేషవాహనం కూడా స్వామి వారికి సమకూర్చడం జరిగింది.
సకల లోకాధిపతి దేవతా సార్వభౌముడు కలియుగ ప్రత్యక్ష దేవుడు సృష్టి స్థితి లయకారకుడు అగు శ్రీ వేంకటేశ్వర స్వామి యొక్క దర్శన భాగ్యమే ఈ కలియుగంలో ముక్తిమార్గమని ఇచ్చటి ప్రజల ప్రగాఢ విశ్వాసం. మానవుడు సంఘజీవి కనుక తన సుఖశాంతులే కాక సమాజంలో అందరి సుఖశాంతులను కోరాలి. కనుక అందరూ సుఖంగా ఉండాలి. అందరికీ మంచి బుద్ధి సిద్ధించాలని, సర్వజనులు సుఖశాంతులతో ఉండాలని, ఆలయ దినదినాభివృద్ధి సాధించాలని ఈ యాగ ప్రధాన సంకల్పం. శ్రీ వరాల వేంకటేశ్వర స్వామి వారికి అమితమైన శక్తులు ఈ యాగం ద్వారా కలుగుతాయని ప్రజల విశ్వాసం. ఈ యాగంలో పాలుపంచుకున్న దంపతులకు మరియు సర్వులకు శ్రీవారి అనుగ్రహం వల్ల సర్వ దోష నివృత్తి మరియు నక్షత్ర దోషాలు నివారణ, సర్వ శుభాలు, సుఖశాంతులు కలుగుతాయని, సంతానం లేనివారికి సంతానం, ఉద్యోగ, వ్యాపార, చెరువుల అభివృద్ధి కలుగుతాయని, గ్రామం, రాష్ట్రం, దేశం అన్నీ విధాల సుఖశాంతులతో తులతూగెదరనీ ప్రజల నమ్మకం..
ప్రతీ శనివారం విశేష అలంకారాలు, విశేష పూజలు, అభిషేకాలు నిర్వహిస్తారు.ప్రతీ నెలా వచ్చే శ్రవణా నక్షత్రం రోజున స్వామి వారికి కల్యాణం జరుపుతారు.ఈ కల్యాణం జరిపించుకున్న భక్తుల కోరికలు నెరవేరుతాయని పిల్లలు లేనివారికి సంతాన భాగ్యం కలుగుతుంది, ఉద్యోగం లేనివారికి ఉద్యోగం, చదువు, ఆరోగ్యం, మొదలైన కోరికలు నెరవేరుతాయనిప్రసిద్ధిగాంచింది.ప్రతీ శనివారం దాతల సహకారంతో అన్నదానం జరుగుతోంది.
ఓగేటి అచ్యుతరామశాస్త్రి
ఓగేటి అచ్యుతరామశాస్త్రి పేరొందిన వక్త, కవి, రచయిత, పరిశోధకుడు మరియు గ్రంథకర్త. ఇతడు 1932, జనవరి 2న జన్మించాడు. క్విట్ ఇండియా ఉద్యమంలోను, హైదరాబాదు విమోచన ఉద్యమంలోను పాల్గొని కారాగారవాసం చేశాడు. ఆంధ్ర, ఆంగ్ల, సంస్కృత, హిందీ భాషలలో ఇతడికి విస్తృతమైన పరిచయం ఉంది. 1970లో సంస్కృత థియేటర్ అనే సంస్కృత నాటక ప్రయోగ సంస్థను స్థాపించి దానికి అధ్యక్షుడిగా వ్యవహరించాడు. ఇతడు నాటక ప్రయోక్త, నటుడు, దర్శకుడు, గాయకుడు కూడా. రంగస్థలం మీద, ఆకాశవాణిలో ప్రసారమైన అనేక నాటకాలలో ఇతడు నాయక, ఉపనాయక పాత్రలను పోషించాడు. 1974లో ఇతడు సంస్కృత భారతీ అనే సంస్కృత పత్రికను స్థాపించి సంపాదకునిగా వ్యవహరించాడు. ఇది హైదరాబాదు నుండి వెలువడిన తొలి సంస్కృత పత్రిక. 1978లో ఉత్తమ ఉపాధ్యాయుడిగా రాష్ట్రప్రభుత్వ పురస్కారం స్వీకరించాడు.
అవెంజర్స్
అవెంజర్స్ 2012లో నిర్మించబడిన అమెరికన్ సినిమా. ఇది ఆరుగురు సూపర్ హీరొల సమూహము. వారిలో ప్రతి ఒక్కరు అద్భుతమైన బలం కలిగి ఉంటారు. వారి పేర్లు వరుసగా ఐరన్ మ్యాన్, హల్క్, బ్లాక్ విడో, థార్, కేప్టన్ అమెరికా, మరియు ఏజెంట్ బార్టన్.
2012 లో నిక్ ఫ్యూరి అనే ఒక అఫెన్సర్ మూలాన వాళ్ళు కలిసారు. అప్పటినించి వాళ్లు కలిసి చెడ్డవాళ్ళ పైన పొరాటం ఆరభించారు.
థార్ మరియు అతని తమ్ముడి మధ్య ఉన్న గొడవల మూలంగా భూమివాసులకు ఇబ్బంధి కలిగింది. థార్ తమ్ముడి పేరు లోకి.
లోకి భూమి పైన కక్ష తీర్చుకోవాలని వచ్చాడు.
ఐరన్ మ్యాన్ అసలు పేరు టొనీ స్టార్క్. టోని స్టార్క్ చాలా ధనవంతుడు. ఇతడు "స్టార్క్ ఇండస్త్రీస్"కు చైర్మన్.
థార్ ఆస్గార్డ్‌కు చెందిన జీవి. ఇతను చాలా బలవంతుడు.
హల్క్ అసలు పేర్య్ డాక్టర్ బ్రూస్ బ్యానర్.ఇతనికి కొపం వచ్చినప్పుడు పచ్చ రంగులోకి మారిపోతాడు.
ఏజెంట్ బర్టొన్ మరో పేరు హాక్ ఐ.
బ్లాక్ విడో మరొ పేరు నటాషా రొమనాఫ్.అవెంజర్స్ సినిమా ప్రపంచవ్యాప్తంగా 1.518 బిలియన్ డాలర్ల వసూళ్లు చేసింది. ఉత్తర అమెరికాలో $ 623.4 మిలియన్లు సంపాదించగా ఇతర దేశాలలో $ 895.2 మిలియన్ల ఆదాయాన్ని పొందింది.
ఈ సినిమా అకాడమీ అవార్డు, బ్రిటిష్ అకాడమీ ఫిలిం అవార్డు, పీపుల్స్ ఛాయిస్ అవార్డులను గెలుచుకుంది.
శాటీలైట్ ప్రసారాలు
భూస్థిర కక్ష్య (జియో స్టేషనరీ ఆర్బిట్) అనేది నేల ఉపరితలానికి సుమారూ 36,000 కి.మీ.ల నుండి 42,000 వ్యెయిల కి.మీ.ల ఎత్తులో వుంటుంది. ఆ కక్ష్యలో భూమి నుండి పంపిన మానవ నిర్మిత కృత్రిమ ఉపగ్రహలు ఒక మానవ నిర్ధారిత ప్రదేశంలో ఉండి భూమి పైకి సిగ్నల్ ను భూమితో సమానంగా 24 గం||లు ప్రసారాలు పంపిచు సిగ్నల్ ను (అఫ్ లోడ్) నుండి ప్రసారాలు స్వీకరిస్తూ మరియూ కేబుల్ ప్రసారాల డిష్ లకు ప్రసారాలు అందిచుసిగ్నల్ ను (డౌన్ లోడ్) చేస్తూంటాయి పంపిస్తూంటాయి.
వ్యవసాయం, వాతావరణ, భూగర్బంలోని ఖనిజాల పరిషోదనకు సెల్ పోన్ సిగ్నల్స్ కోసం టీవి సిగ్నల్స్ ఇలా ఇంకా అనేకరకాలవి ఉంటవి.
బొడ్డు బాపిరాజు
బొడ్డు బాపిరాజు పశ్చిమ గోదావరి జిల్లా, ఏలూరు పట్టణానికి చెందిన కవి, రచయిత. ఇతడు 1912లో జన్మించాడు. ఇతని తండ్రి పేరు బొడ్డు వేంకట వేంకటసుబ్బారాయుడు. ఇతడు గరికపాటి మల్లావధాని వద్ద సంస్కృతాంధ్రాలలో కావ్యాలు, వ్యాకరణము అభ్యసించాడు.
ఇతడు 1932, నవంబర్ 18వ తేదీన ఏలూరు "ఆదివారపు పేట"లో ఒక అష్టావధానాన్ని తన 20వ యేట విజయవంతంగా నిర్వహించాడు. ఈ అవధానంలో వర్ణన, సమస్య, పుష్పగణనము, చతురంగ ఖేలనము, దత్తపది, సంభాషణము, వ్యస్తాక్షరి, ఆకాశపురాణము అనే ఎనిమిది అంశాలు ఉన్నాయి. ఈ అవధానంలో పృచ్ఛకులుగా శతావధానులు వేలూరి శివరామశాస్త్రి, దోమా వేంకటస్వామిగుప్త, కాకర్ల కొండలరావు, హరి రామలింగశాస్త్రి, అష్టావధానులు గరికపాటి మల్లావధాని, కొత్తపల్లి సుందరరామయ్య పాల్గొన్నారు. ఈ అవధానానికి చెళ్లపిళ్ల వెంకటశాస్త్రి అధ్యక్షునిగా వ్యవహరించాడు.
ఈ అవధానంలో ఇతడు పూరించిన సమస్య: "నువ్వులు నానిపోవుటకు నూరు యుగమ్ముల కాలమయ్యెడిన్"
పూరణ:పువ్వులఁగోయు నన్నిపుడు పొంతకు రమ్మనఁబేరులేదె? ఓ
నువ్విట కేగుదెమ్ము వడి నువ్వని నువ్వని మాటిమాటికిన్ 
నవ్వుచుఁ బల్కకుండినను నాతిరొ! నువ్వని పిల్తువింక నీ
నువ్వులు నానిపోవుటకు నూరు యుగమ్ముల కాలమయ్యెడిన్ఇతడు 1972లో పశ్చిమ గోదావరి జిల్లా భీమవరంలో తనకు జరుగుతున్న ఒక సన్మానసభలో పరవశంతో ప్రసంగిస్తూ అలాగే చనిపోయాడు.
పోసినవారిపాలెం
"పోసినవారిపాలెం" కృష్ణా జిల్లా గూడూరు మండలానికి చెందిన గ్రామం.
సముద్రమట్టానికి 6 మీ.ఎత్తు
మచిలీపట్నం, గుడివాడ, రేపల్లె, పెడన.
మచిలీపట్నం, పెడన, గుడ్లవల్లేరు, పామర్రు.
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 62 కి.మీ.
జిల్లాపరిషత్తు ప్రాథమికోన్నత పాఠశాల, తరకటూరు, రాయవరం, ముక్కొల్లు, కప్పలదొడ్డి. 
ఈ ఆలయంలో ప్రతి సంవత్సరం హనుమజ్జయంతి ఉత్సవాలు వైభవంగా నిర్వహించెదరు. [2]
సంక్రాంతి సమయంలో సంప్రదాయం ప్రకారం గూడూరు మండలం రామన్నపేట, పోసినవారిపాలెం, నిడుమోలు ప్రాంతాల్లో జోరుగా సాగాయి.
పిండివారిపాలెం, పోసినవారిపాలెం గ్రామ పంచాయతీ పరిధిలోని ఒక శివారు గ్రామం. పిండివారిపాలెం ఊరు ఊరంతా వంశపారంపర్యంగా తమ పూర్వీకుల ద్వారా వచ్చిన మల్లెపూలసాగు చేయుచూ ఆర్థికంగా ఎదుగుచున్నారు. ఇక్కడి పూలకోసం, గుడివాడ, బంటుమిల్లి, పెడన, బందరు వ్యాపారులు ఉదయాన్నే వరుస కడతారు. [1]
[1] ఈనాడు కృష్ణా; 2017, మార్చి-25; 5వపేజీ. 
[2] ఈనాడు కృష్ణా; 2017, మే-24; 5వపేజీ.
ఘంటలంపాలెం
"ఘంటలంపాలెం" కృష్ణా జిల్లా గూడూరు మండలానికి చెందిన గ్రామం.
ఈ గ్రామం పోసినేనివారిపాలెం గ్రామ పంచాయతీ పరిధిలోని గ్రామం.
సముద్రమట్టానికి 6 మీ.ఎత్తు
మచిలీపట్నం, గుడివాడ, రేపల్లె. పెడన
మచిలీపట్నం, పెడన, గుడ్లవల్లేరు, ఘంటసాల
మండల పరిషత్తు ప్రైమరీ స్కూల్, ఘంటలంపాలెం
మచిలీపట్నం, పెడన నుండి రోడ్దురవాణా సౌకర్యం కలరు. రైల్వేస్టేషన్; మచిలీపట్నం, విజయవాడ 62 కి.మీ
శ్రీ హనుమత్, సీతా, లక్ష్మణ సమేత శ్రీ కోదండ రామాలయం:- ఈ ఆలయంలో నూతన విగ్రహ ప్రతిష్ఠా కార్యక్రమాలు 2015,ఏప్రిల్-2వ తేదీ గురువారం నుండి ప్రారంభమైనవి. మే నెల రెండవ తేదీ శనివారంనాడు విగ్రహప్రతిష్ఠా కార్యక్రమం వైభవంగా నిర్వహించారు. ఉదయం నుండి పలు పూజలు నిర్వహించి, అనంతరం, వేదపండితుల ఆధ్వర్యంలో విగ్రహప్రతిష్ఠ నిర్వహిచారు. పలువురు నిర్వాహక దంపతులు స్వామివారలకు కళ్యాణోత్సవం నిర్వహించారు. అనంతరం నిర్వహించిన అన్నసమరాధన కార్యక్రమంలో వేలాదిమంది భక్తులు పాల్గొన్నారు. ఈ కార్యక్రమానికి మండలంలోని గ్రామాల నుండియేగాక, భక్తులు పెడన, మచిలీపట్నం మండలాలనుండి గూడా అధికసంఖ్యలో విచ్చేసారు. ఈ సందర్భంగా బంధుమిత్రుల రాకతో గ్రామంలో ఉత్సవశోభ వెల్లివిరిసినది. [1]
[1] ఈనాడు కృష్ణా; 2015,మే నెల-3వతేదీ; 5వపేజీ.
మొవ్వ వృషాధిపతి
మొవ్వ వృషాధిపతి సుప్రసిద్ధ సాహితీ కారుడు మరియు నాటక రంగ ప్రముఖులు.
వీరు గుంటూరు జిల్లా నగరం మండలంలోని పూడివాడ గ్రామంలో శ్రీనివాస పెరుమాళ్ళు. బాలమాంబ దంపతులకు, 1941లో జన్మించారు. వీరు తాత నుండి సంగీతజ్ఞానం, తండ్రి నుండి సాహిత్యజ్ఞానం అందిపుచ్చుకున్నారు. వీరు శ్రీ వెంకటేశ్వర విశ్వవిద్యాలయం, తిరుపతి నుండి ఎం.ఎ. (తెలుగు) పట్టాపుచ్చుకున్నారు. వీరు డిగ్రీ కళాశాల ఉపన్యాసకులుగా తమ ఉద్యోగ జీవితాన్ని 1964లో ప్రారంభించి, తెలుగు శాఖ అధ్యక్షులుగా, ప్రిన్సిపాల్‌గా పదోన్నతులు పొంది 1997లో పదవీ విరమణ చేశారు. వీరిని గురించి సాహితీ ప్రపంచంలో తెలియనివారు అరుదు. పండిత కుటుంబం నుండి వచ్చిన ఆయన అధ్యాపక వృత్తితోపాటు, ఆధ్యాత్మిక. సాహిత్య, నాటక, వ్యాఖ్యాన రంగాలలో రాణించి తనదైన ముద్ర వేసినారు. గంభీరమైన గాత్రంతో ఆయన దేశ, విదేశాలలో పలుప్రదర్శనలిచ్చారు. ఆలిండియా రేడియో, దూరదర్శన్, టీవీలు, తి.తి.దేవస్థానం కార్యక్రమాలలో విరివిగా పాల్గొని, వందలాది ప్రదర్శనలతో వీక్షకులు, శ్రోతలను ఆకట్టుకున్నారు. బర్మింగ్ హాం (లండన్), అమెరికా తానా సభలలో ఆయన ప్రసంగాలు ప్రశంసల జల్లులు కురిపించినవి.
వీరు బహుగ్రంథకర్తలుగా ప్రసిద్ధులు. వీరి రచనలలో కొన్ని:వీరు భువనవిజయం, ఇంద్రసభ, యమసభ, త్రైలోక్యసభ, విజయసభ, శారదాధ్వజం వంటి పలు సాహితీరూపకాలలో అనేక పాత్రలను ధరించి దేశమంతటా వేలకొద్ది ప్రదర్శనలు ఇచ్చారు.
వీరు స్వర్ణాభిషేకము, స్వర్ణసింహతలాటము, స్వర్ణాంగుళీయకము వంటి సత్కారాలను పొందడమే కాక